Americká firma Colt končí s výrobou pušiek pre civilný trh

Dôvodom je slabý dopyt a nasýtenosť trhu.

WEST HARFORD. Americký výrobca zbraní Colt ukončuje produkciu pušiek pre civilný trh, vrátane populárnej AR-15. Spoločnosť to oznámila vo štvrtok. Ako dôvod uviedla slabý dopyt a nasýtenosť trhu. Colt uviedol, že sa namiesto toho sústredí na plnenie kontraktov na dodávky pušiek, ktoré má s armádnymi zákazníkmi a políciou. "Pravdou je, že trh moderných športových pušiek počas posledných niekoľkých rokov zápasí s nadmernými výrobnými kapacitami," uviedol výkonný riaditeľ firmy Dennis Veilleux. "Vzhľadom na túto úroveň výrobných kapacít, veríme, že v dohľadnej dobe bude existovať primeraná ponuka moderných športových pušiek." Veilleux dodal, že firma zostáva oddaná druhému dodatku ústavy týkajúceho sa práva občanov na vlastnenie zbraní a že rozširuje ponuku pištolí a revolverov. Podľa Adama Winklera z University of California sa zdá, že dôvodom rozhodnutia Coltu sú aj napriek diskusii o kontrole zbraní v USA skôr podnikateľské dôvody než politika.


Škriniarov spoluhráč chce zažalovať Inter za šikanu

MILÁNO. Argentínsky futbalista Mauro Icardi plánuje podať na svojho zamestnávateľa Inter Miláno žalobu za šikanu na pracovisku. Dvadsaťšesťročný kaninier požaduje predčasné ukončenie kontraktu, ktorý je platný do júna 2021. Informáciu priniesol denník La Repubblica. Klub Icardiho informoval, že nový tréner Antonio Conte s ním do nasledujúcej sezóny nepočíta a neželá si, aby sa zúčastnil na predsezónnom kempe. Dvadsaťšesťročný útočník však odmieta zmenu pôsobiska a chce zostať v Interi. Podľa vlastných slov je jedinou možnou alternatívou odchod do majstrovského Juventusu. Dvojnásobný najlepší strelec talianskej Serie A chce patovú situáciu vyriešiť tak, že Inter zažaluje za mobbing, teda formu šikany, keď sa zamestnávateľ snaží vyštvať zamestnanca prostredníctvom izolácie a zastrašovania. Vzťahy medzi oboma stranami narušil incident, keď klub hráčovi z neznámych príčin odobral začiatkom februára kapitánsku pásku. S podobnou žalobou už v minulosti uspel Goran Pandev, vtedajší hráč Lazia Rím. Dres Interu oblieka aj slovenský reprezentačný stopér Milan Škriniar.


Index Dow Jones dosiahol nové historické maximum

Trh pozitívne reagoval na aktuálne ekonomické údaje, ktoré signalizovali pokračujúce zotavovanie v spracovateľskom priemysle a stavebníctve.

BRATISLAVA. Obchodovanie na akciovom trhu bolo vo štvrtok zmiešané, index Dow Jones však opäť prekonával historické maximá. Trh pozitívne reagoval na aktuálne ekonomické údaje, ktoré signalizovali pokračujúce zotavovanie v spracovateľskom priemysle a stavebníctve po správach o zlepšení spotrebiteľskej dôvery a raste maloobchodných tržieb.Priemyselný index Dow Jones posilnil o 0,1 % na 20 619,77 bodu, širší Standard & Poor’s 500 (S&P) klesol o 0,1 % na 2 347,22 bodu a technologický Nasdaq tiež o 0,1 % na 5 814,90 bodu. Najviac bodov indexu S&P 500 ubrala spoločnosť TripAdvisor. Prevádzkovateľ rovnomenného cestovateľského portálu si odpísal 11 %, keď jeho výsledky za uplynulý kvartál nenaplnili očakávania analytikov.V Európe klesol francúzsky index CAC 40 o 0,5 %, nemecký DAX o 0,3 % a britský FTSE 100 tiež o 0,3 %. Hlavný tokijský index Nikkei 225 v piatok klesol 0,7 % na 19 220,59 bodu.


Jakartu zasiahol rozsiahly blackout, výpadok postihol milióny ľudí

príčinou boli technické problémy, oznámila štátna energetická spoločnosť.

JAKARTA. Indonézsku metropolu Jakarta a okolie zasiahol v nedeľu rozsiahly výpadok elektrického prúdu. Obnoviť sa ho podarilo až po dvanástich hodinách, informovala britská spravodajská stanica BBC. Výpadok zasiahol niekoľko desiatok miliónov ľudí a zapríčinil aj evakuáciu novo otvoreného metra v Jakarte. Dopad mal aj na telefónne siete mobilných operátorov. Štátna energetická spoločnosť PLN následne oznámila, že príčinou boli technické problémy.V Jakarte žije takmer desať miliónov ľudí a v okolitých mestách približne dvadsať miliónov. Výpadok sa dotkol aj susedných provincií, kde žijú ďalšie desiatky miliónov obyvateľov.


Národný ústav detských chorôb chce kúpiť lieky za vyše 12 miliónov eur

Ústav chce obstarať antineoplastické činidlá, liečivá pre výživovú sústavu aj látkovú premenu,

BRATISLAVA. Národný ústav detských chorôb v Bratislave che kúpiť antineoplastické činidlá, liečivá pre výživovú sústavu a látkovú premenu, ale aj pre nervový systém a zmyslové orgány. Podľa oznámenia o vyhlásení verejného obstarávania a súťažných podkladov je celková odhadovaná hodnota zákazky vyše 12 mil. eur bez dane z pridanej hodnoty. Predmetom zákazky, ktorý sa delí na časti, sú lieky s účinnými látkami Dinutuximab beta, Nusinersen, Alfa-agalzidáza, Alfa-alglukozidáza, Beta-agalzidáza, Galsulfáza, Idebenón, Idursulfáza a Imigluceráza. Uchádzač môže predložiť ponuku na celý predmet zákazky alebo len jeho časti. Ponuky uchádzačov budú hodnotené samostatne pre každú časť. Národný ústav detských chorôb bude nákup financovať z vlastných zdrojov a nevyžaduje zábezpeku ponuky. Dĺžka trvania zákazky v prípade všetkých jej deviatich častí je 24 mesiacov. Podľa informácií zverejnených v Dodatku k Úradnému vestníku EÚ je lehota na predkladanie ponúk alebo žiadostí o účasť do 18. júla 2019.


Taliban po útoku na severe Afganistanu prepustil 235 rukojemníkov

KÁBUL. Militantné hnutie Taliban prepustilo po brutálnom útoku na obec na severe Afganistanu 235 ľudí. Rukojemníci sa dostali na slobodu v utorok, niekoľko dní po tom, ako Taliban v obci Mirzawalang zmasakroval 50 civilistov. Medzi obeťami boli aj ženy a deti. Provinčný hovorca však pre spravodajskú stanicu BBC povedal, že viacerých dedinčanov stále zadržiavajú. Útok uskutočnili minulý týždeň bojovníci Talibanu a Islamského štátu. Vo štvrtok prepadli miestne kontrolné stanovište a o dva dni neskôr vtrhli do dediny, kde pozabíjali časť obyvateľov, prevažne šiitov. Taliban tvrdí, že zabil iba 28 členov provládnych milícií a spoluprácu s Islamským štátom odmietol.


V Turecku sú jej eseje nelegálne. Cenu mieru Remarqua získala tamojšia novinárka

Po zmarenom pokuse o puč ju zadržali a prepustili až po mesiacoch.

OSNABRÜCK. Laureátkou Ceny mieru Ericha Mariu Remarqua za rok 2017, dotovanej sumou 25-tisíc eur, sa stala turecká novinárka a spisovateľka Asli Erdoganová, ktorú ocenili predovšetkým za jej eseje. Tie sa v súčasnom Turecku nemôžu dostať k čitateľom v legálnom vydaní. Ako v piatok zdôraznila porota v nemeckom Osnabrücku, autorka pri svojom literárnom rozprávaní "seizmograficky" reaguje na bolesť obetí, na hrôzy, ktoré zažila. Erdoganovú po zmarenom pokuse o štátny prevrat v Turecku z júla 2016 nasledujúci mesiac zadržali a prepustili ju až po niekoľkých mesiacoch. Autorka však nesmie opustiť rodnú krajinu. Osobitnú cenu poroty, dotovanú sumou 5000 eur, získa tentoraz spolok Pulse of Europe, ktorý sa zasadzuje za Európu, v ktorej budú rešpektovanie ľudskej dôstojnosti, právny štát, slobodné myslenie a konanie, tolerancia a rešpekt samozrejmými základmi spoločenstva. Laureáti by si ocenenia mali prevziať 22. septembra. Cenu mieru Ericha Mariu Remarqua, ktorú udeľujú s dvojročnou periodicitou, získali v minulosti napríklad Lev Kopelev, Hans Magnus Enzensberger, Uri Avneri či Henning Mankell. V roku 1997 ňou ocenili aj českého spisovateľa Ludvíka Vaculíka a naposledy v roku 2015 libanonského básnika Adonisa.


V Dúbravke schválili miestny poplatok za rozvoj

Predpis stanovuje sadzby v rovnakej výške, v akej ich schválili ešte v decembri 2016 poslanci mestského zastupiteľstva.

BRATISLAVA. Dúbravka je ďalšou mestskou časťou Bratislavy, kde budú od marca stavebníci platiť miestny poplatok za rozvoj. Poslanci mestskej časti na utorňajšom rokovaní miestneho zastupiteľstva o tom rozhodli schválením všeobecne záväzného nariadenia (VZN). Predpis stanovuje sadzby poplatku v rovnakej výške, v akej ich schválili ešte v decembri 2016 poslanci mestského zastupiteľstva a v akej ich mestským častiam navrhlo schváliť i Regionálne združenie mestských častí hlavného mesta SR Bratislavy. Pri stavbách na bývanie určuje za každý štvorcový meter (m2) realizovanej stavby na území mestskej časti poplatok vo výške 35 eur, pri stavbách na pôdohospodársku produkciu desať eur, pri priemyselných stavbách 25 eur, a ostatných stavbách 35 eur. Poslanec Juraj Káčer (SDKÚ) v diskusii povedal, že od poplatku očakáva pozitívny efekt pre rozvoj Dúbravky. Poukázal pritom na to, že v Dúbravke vznikne ročne v priemere 20.000 m2 novej výstavby. "Priemerný ročný výnos sa preto môže pohybovať na úrovni 400.000 eur, čo by nám malo pomôcť pri investovaní do sociálnej i technickej infraštruktúry, možno budeme môcť konečne robiť aj výraznejšie zásahy v oblasti dynamickej dopravy," uviedol Káčer. V utorok predpoludním schválili VZN o miestnom poplatku za rozvoj, s prijatím rovnakých sadzieb poplatku aj v bratislavskom Starom Meste. O zavedení poplatku rokujú aj poslanci Záhorskej Bystrice. Miestny poplatok za rozvoj schválili 20. novembra 2015 poslanci Národnej rady SR na návrh Igora Chomu a Richarda Rašiho (obaja Smer). Na základe legislatívnej iniciatívy strany Most-Híd bol zákon novelizovaný na začiatku decembra 2016. Zavedenie rozvojového poplatku, prijatím VZN, je fakultatívne. Poplatková povinnosť vzniká dňom právoplatnosti stavebného povolenia. Možnosti využitia výnosu z poplatku sú taxatívne vymedzené zákonom, príjem z neho môže samospráva použiť na úhradu kapitálových výdavkov v súvislosti s výstavbou zariadení sociálnej a zdravotnej starostlivosti či športových a kultúrnych služieb, ale aj na výdavky na realizáciu dopravnej infraštruktúry či starostlivosti o zeleň. Od poplatku sú oslobodené stavebné povolenia naviazané na údržbu, opravu a rekonštrukciu stavieb, pri ktorých sa nemení ich celková výmera a účel. Poplatok sa nebude vzťahovať ani na stavby sociálnych služieb a bývania, zdravotníckych zariadení, vzdelávacích či kultúrnych inštitúcií, poplatok sa nebude vyberať ani v prípade drobných stavieb stavby technickej infraštruktúry či stavieb slúžiacich na obranu štátu. Od poplatku sú oslobodené stavby slúžiace na športové účely. V hlavnom meste sú vyberateľom a správcom poplatku mestské časti. Výnos z poplatku sa delí medzi mestské časti a mesto v percentuálnom pomere 68:32, v prospech mestských častí.


Pápež vyzdvihol odvahu záchrancov Židov v období holokaustu

VATIKÁN. Odvahu záchrancov židovských spoluobčanov z obdobia druhej svetovej vojny vyzdvihol v pondelok ako príkladnú pápež František. Stalo sa tak pri jeho kázni o milosrdenstve, ktoré vyžaduje aj pripravenosť podstúpiť riziko. Hlava katolíckej cirkvi v priestoroch vatikánskeho hotela Dom sv. Marty pripomenula jedného zo svojich predchodcov - pápeža Pia XII. (1939-1958), ktorý podľa jeho slov - ako mnohí iní - riskoval, aby ukryl Židov, aby zabránil ich likvidácii, ich deportáciám. Všetci podobne konajúci riskovali vlastné životy, vyplynulo z pápežových slov. Informovali o tom Vatikánsky rozhlas i tlačová agentúra Kathpress. Postoj Pia XII. k holokaustu je historikmi vnímaný kontroverzne. Kritici mu vyčítajú, že v dostatočnej miere neuplatnil svoj vplyv, kým jeho stúpenci poukazujú na záchranu početných Židov a na jeho výroky namierené proti národným socialistom. Vatikán ešte v 60. rokoch 20. storočia poveril vlastnú komisiu historikov, aby preskúmala archívne materiály o pápežovi Piovi XII.


López sa stal víťazom 4. etapy Okolo Katalánska. Je aj novým celkovým lídrom

4. etapa (Llanars /Vall de Camprodon - La Molina, 150,3 km):  LA MOLINA. Kolumbijčan Miguel Ángel López z tímu Astana vyhral štvrtkovú 4. etapu na cyklistických pretekoch Okolo Katalánska, ktorou bola 150,3 km dlhá horská previerka so záverečným stúpaním do lyžiarskeho strediska La Molina v Pyrenejach. López sa v 12 km dlhom stúpaní zbavil svojich súperov v úniku Rakúšana Gregora Mühlbergera (Bora-Hansgrohe) a Španiela Marca Solera (Movistar) a v cieli mal pred nimi náskok 16 sekúnd. Vďaka tomu sa 25-ročný Kolumbijčan stal novým lídrom pretekov s náskokom 14 sekúnd pred Britom Adamom Yatesom (Mitchelton-Scott) a 17 sekúnd pred krajanom Eganom Bernalom (Sky). Doterajší líder Belgičan Thomas de Gendt finišoval až ako štyridsiaty šiesty s takmer 9-minútovou stratou a celkovo sa zosunul na 30. miesto. Poradie po 4. etape:


Sky Park bude väčší, rozšíri sa o štvrtú vežu

Nová rezidenčná veža bude rovnaká ako predošlé tri veže.

BRATISLAVA. Developerský projekt Sky Park v centre Bratislavy sa bude rozširovať. K trom vežiam, ktoré tvoria rezidenčnú časť projektu, pribudne na dokúpenom susediacom pozemku v poradí štvrtá veža. Tá je v súčasnosti v štádiu posudzovania vplyvov na životné prostredie. Informoval o tom hovorca Penta Investments Gabriel Tóth. Štvrtá rezidenčná veža má totožné parametre a architektonické riešenie ako predošlé tri veže (31 nadzemných podlaží a výšku 103,8 metra). Celkovo má ponúknuť 264 bytových jednotiek a ďalších 372 parkovacích miest. "Rozloha pozemku prislúchajúceho k novej rezidenčnej veži je takmer 7000 metrov štvorcových (m2) a jeho akvizícia od predošlého majiteľa sa uskutočnila v priebehu tohto roka. Vďaka tejto akvizícii sa tak verejné priestory ešte rozšíria a po dokončení projektu bude jeho súčasťou nový mestský park na rozlohe viac ako 30.000 m2," priblížil Tóth. Aktuálne sú už prvé tri rezidenčné veže vo výstavbe, pričom ich dokončenie sa očakáva koncom roka 2019. Súčasťou Sky Park sú aj dve administratívne budovy, jedna z nich už disponuje aj stavebným povolením. Spolu s výstavbou projektu je plánovaná aj rekonštrukcia fasády historickej budovy Jurkovičovej teplárne, ktorá je národnou kultúrnou pamiatkou.


Kuznecov zlyháva. Stíhačky z neho už parkujú inde

Ruská lietadlová loď dorazila k brehom Sýrie začiatkom novembra.

WASHINGTON. Nedávno zverejnené satelitné zábery letiska, ktoré Rusi využívajú v Sýrii na nálety v Aleppe, naznačuje, že letka z jedinej ruskej lietadlovej lode, ktorá zakotvila pri sýrskom pobreží, sa presunula na pevninu. Zábery vznikli 20. novembra a zverejnila ich analytická spoločnosť IHS Jane’s. Ukazujú deväť lietadiel na pristávacej ploche leteckej základni Chmeimim v severnej Sýrii. Sú to rovnaké typy, aké vzlietali z Admirála Kuznecova, starnúcej lietadlovej lode zo sovietskej éry, z ktorej začali lietadlá štartovať začiatkom tohto mesiaca. Ak sa to potvrdí, presun lietadiel z lodí na pobrežie bude len ďalšou zlou publicitou pre Kuznecovovo veľmi verejné zapojenie do sýrskej vojny. Celé sa to začalo už v októbri, keď loď s dĺžkou viac ako tristo metrov okázalo preplávala Lamanšským prielivom a potom vstúpila do Stredozemného mora. Kritici hovorili, že zapojenie Kuznecova nie je nič viac, než ruská propaganda. Loď samotná má mnoho mechanických problémov a vypúšťa čierny dym. Iní upozorňovali, že loď zo sovietskej éry, ktorá má však na palube málo pilotov vycvičených na pristávanie na lodi a nie je teda schopná naplno zasiahnuť, je len snahou napodobniť oveľa schopnejšie americké lietadlové lode. Medzi deviatimi lietadlami na satelitných záberoch z leteckej základne je osem Su-33, ktoré využíva ruské námorníctvo a jeden MiG-29K, ktoré parkujú vedľa bežných ruských vojenských lietadiel Su-34, Su35 a Su-24. Keď Rusko spúšťalo svoju operáciu v Sýrii, na základní v Chmeimime bolo umiestnených asi tucet lietadiel Su-25. V marci však ruský prezident Vladimir Putin oznámil, že sťahuje časť ruských síl. Stíhačka Mig-29K z Kuznecova spadla 14. novembra do Stredozemného mora. IHS uviedla, že podľa ruského denníka Gazeta bola príčinou porucha na lanách, ktoré mali lietadlo na palube prudko spomaliť. Stíhačka musela preto krúžiť okolo lode. Pri čakaní zlyhali motory stíhačky, a tá spadla niekoľko kilometrov od lode. Podľa ruského ministerstva obrany sa pilotovi pri nehode nič nestalo. Napriek tejto havárii ruská agentúra Interfax už na druhý deň uviedla, že Kuznecov sa naďalej zúčastňuje na útokoch v Sýrii. Na rozdiel od amerických lietadlových lodí Admirál Kuznecov nemá štartovací katapult, ktorý by lietadlá na vzletovej palube dokázal urýchliť. Lietadlá z lode štartujú len s vlastným pohonom, čo obmedzuje ich vzletovú hmotnosť. Bez katapultu totiž nedokážu vzlietnuť s plnou zásobou paliva a výzbroje.


Americkí umelci sú zdesení. Pozrite si ich reakcie na nového prezidenta

Lady Gaga pripomenula voličom, aké číslo má linka prvej pomoci.

NEW YORK. Výsledok volieb ju šokoval. Preto sa Lady Gaga vybrala krátko po vyhlásení výsledkov amerických volieb do newyorských ulíc, kde sa už pohybovali státisíce protestujúcich. Popová speváčka sa postavila na nákladiak pred 58-poschodovým mrakodrapom Trump Tower patriacim novému americkému prezidentovi. Oblečené mala len čierne šaty a národnú vlajku. Speváčka patrila medzi najväčších podporovateľov Hillary Clintonovej. Loading
 ... Dnes sa obáva najmä o budúcnosť menšín v Spojených štátoch. „Postavme sa za láskavosť, rovnosť a lásku,“ vyzývala ďalej na twitteri. Potom zaútočila na prvú dámu, ktorá vo svojom prejave volala na zastavenie kyberšikany. „To je obrovské pokrytectvo. Tvoj manžel je predsa v tom predsa najväčší majster,“ reagovala Lady Gaga. Svojim fanúšikom zverejnila čísla liniek prvej pomoci, ak by z výsledkov volieb cítili úzkosť alebo paniku. Hudobný svet vo všeobecnosti reagoval na Trumpovo víťazstvo vo voľbách zhrozene. Párty sa skončila a zostala spúšť. Tak môžeme interpretovať význam slávnej piesne od Rolling Stones You Can´t Always Get What You Want – Nemôžeš vždy dostať to, po čom túžiš. Ľudia si jej optimistický text obyčajne spievajú v časoch najväčšej dezilúzie. „Práve sledujem správy, možno ma požiadajú, aby som túto pieseň zaspieval počas inaugrácie,“ žartoval Mick Jagger na twitteri po oznámení výsledku volieb. Jeho reakcia patrí k tým veselším. Niektorí umelci totiž povedali, že by svoju krajinu najradšej opustili. „Lásku a mier v tomto beznádejnom dni,“ píše Win Butler z kapely Arcade Fire na sociálnej sieti a profilový obrázok si zmenil na čierny štvorec. Transgender umelkyňa Antony Hegarty, ktorá tento rok zverejnila album protestných piesní si pri komentári volieb pomohla textom speváka Marvina Gaya, autora hitu Ain´t No Mountain High Enough: „Nadíde čas, keď svet nebude spievať, kvety nebudú rásť a zvony nebudú zvoniť. Záleží na tom niekomu? Kto bude ochotný skúsiť zachrániť svet, ktorý je odsúdený na zánik?“ Loading
 ... Duo britských elektronických producentov s prezývkou Disclosure zas uvažuje nad exilom – zo Zeme. „Povedali sme to predtým, povieme to znova. Sme na ceste na Mars spolu s Bowiem.“ Očividne však uvažujú aj nad svojou ochranou, zverejnili totiž ešte záber zo svojho telefónu, ako na googli vyhľadávajú výraz „atómový bunker“. Originálne svoj nesúhlas s novým americkým prezidentom vyjadril Thom Yorke, spevák Radiohead. Tento rok s kapelou zverejnil pieseň a videoklip Burn the Witch – Upáľte čarodejnicu. Posmievali sa v ňom zo zaostalosti a hlúposti a text piesne v nej dopĺňal strašidelný zvuk sláčikov. Jednu jej časť krátko po oznámení výsledkov volieb veľavýznamne zverejnil na twitteri: „Vyhni sa očnému kontaktu, nereaguj, toto je pomaly sa stupňujúci panický záchvat.“


SNS podľa Fica predstaví meno nového ministra v krátkom čase

Andrej Danko by mal predstaviť meno nového ministra školstva.

BRATISLAVA. Predseda Slovenskej národnej strany (SNS) Andrej Danko by mal predstaviť meno nového ministra školstva v krátkom čase. Ako v sobotu povedal premiér Robert Fico v relácii RTVS Sobotné dialógy, nový minister by sa už mohol zúčastniť budúcu stredu na rokovaní vlády. Okrem toho informoval, že už v pondelok by mohli podpísať dodatok ku Koaličnej zmluve, ktorá zabezpečí podľa Fica lepšiu komunikáciu hlavne medzi lídrami koalície. Premiér v relácii uviedol, že súčasná kríza nebola vládna, keďže sa nedotýkala fungovania vlády a parlamentu, ale bola komunikačná. Podľa Fica je ale aj táto komunikačná kríza „za nami“. Oznámil, že v pondelok by mali podpísať dodatok ku Koaličnej zmluve, ktorý bude o intenzívnejšej komunikácii. Koaličné rady by tak po novom mali byť každý pondelok, zlepšenie by sa malo preniesť aj na úroveň okresov a krajov. Pokiaľ ide o nové priority, Fico vysvetlil, že veľkú časť Programového vyhlásenia vlády sa za rok a pol podarilo presadiť, hlavne z dielne rezortu spravodlivosti. Preto je podľa neho logické, že robia inventúru toho, čo už splnili a chcú presadiť nové veci zo sociálnej oblasti, pokiaľ to rozpočet a fiškálna zodpovednosť dovolia.Pokiaľ ide o nového šéfa rezortu školstva, Fico očakáva, že mu nové meno predseda SNS Danko každú chvíľu oznámi. Premiér uviedol, že ho Danko pravidelne informuje o tom, ako ďaleko je, pokiaľ ide o výber ministra. „Nájsť pripraveného človeka nie je jednoduché. Môžem ale potvrdiť, že predseda SNS je veľmi blízko ku konkrétnemu menu,“ povedal s tým, že keďže rezort je v pôsobnosti národniarov, meno bude rešpektovať. Premiér sa v relácii vrátil i k odvolaniu Petra Plavčana. Uviedol, že mu je jedno, o koho ide, pokiaľ je podozrenie z korupcie, bude tvrdo konať. „Je jedno, kto by bol na mieste Plavčana, konal by som rovnako. Bolo to principiálne rozhodnutie a stojím si za ním,“ povedal Fico. Odmietol ale odvolanie ministra práce Jána Richtera za kauzu Čistý deň. Podľa Fica minister nemôže niesť zodpovednosť za to, čo sa deje v súkromnom zariadení. Mimoriadnu schôdzu k odvolaniu označil za smiešnu. Pokiaľ ide o nejakú rekonštrukciu vlády, Fico priznal, že ministri prichádzajú a odchádzajú, nikto nikdy nemá istotu, že vydrží štyri roky, ale toto nebolo predmetom žiadnej diskusie v rámci koalície. Predmetom diskusie bola aj otázka európskeho jadra. Fico podľa svojich slov túto diskusiu nechce stavať do polohy suverenita – nesuverenita. Takisto zatiaľ nechcel hovoriť o červených čiarach, ale nevie si napríklad predstaviť, že by slovenský rozpočet schvaľoval Brusel. Očakáva, že krajiny sa začnú približovať aj v daňovej oblasti, pričom pripomenul, že na Slovensku je daň z príjmu právnických osôb 21 percent. „Myslím si, že toto je to pásmo, ktoré bude zachované. Neočakávam v daňovej oblasti veľké zmeny,“ dodal predseda vlády. To, že Slovensko jasne deklaruje svoj záujem patriť do jadra, podľa Fica neznamená, že spolupráca v rámci Visegrádskej štvorke sa skončila a doplnil, že pre Slovensko ide o mimoriadne dôležité zoskupenie.


Španieli blokovali Barcelonu. Zatarasili cesty aj koľajnice

BARCELONA. Katalánci sa nemienia zmieriť s uväznením svojich vlastných politikov a svoj hnev dali najnovšie najavo aj v uliciach Barcelony. Tisícky z nich tam na protest proti štvrtkovému rozhodnutiu súdu v Madride o uvalení väzby na ôsmich exministrov blokovali dopravu. Na niekoľkých miestach ľudia zatarasili aj hlavné ťahy do katalánskej metropoly. Podľa denníka El Periódico protesty trvali vždy asi pol hodinu. Skupina študentov tiež zablokovala asi na 15 minút koľaje na prímestskej trati do Barcelony. Pre uväznenie katalánskych exministrov mimoriadne zasadá aj barcelonská radnica. V rannej špičke okolo ôsmej hodiny zablokovali demonštranti na rôznych miestach v Barcelone a v provincii Barcelona väčšie cestné ťahy, aby tak protestovali proti štvrtkovému uvaleniu väzby na deviatich exministrov. Tých viní španielska prokuratúra zo vzbury pre ich snahy o nezávislosť Katalánska a hrozí im až 25 rokov väzenia. Okrem hlavného ťahu Gran Vía v Barcelone spôsobili demonštranti dopravné zápchy aj na ceste A2 v meste Castellolí či na niekoľkých ďalších cestách v provincii Barcelona, na ktorých je ráno veľký prevádzku smerom do Barcelony. Skupina študentov postávala asi 15 minút na koľajniciach v meste Sant Cugat del Valles a spôsobila tak asi dvadsaťminútové meškanie prímestskej vlakovej linky do Barcelony. Študenti držali veľké transparenty s nápisom Slobodu pre politických väzňov. Protest zorganizovala skupina Univerzity za republiku, ktorá v piatok napoludnie vyzvala k protestom na univerzitách. Barcelonská starostka Ada Colauová na piatok zvolala mimoriadne zasadnutie radnice, ktoré zdôvodnila "veľmi vážnymi bezprecedentnými činmi proti demokracii". Radní za separatistické strany prišli s transparentmi s nápisom Slobodu pre politických väzňov, s ktorými vyšli aj pred budovu radnice. Madridská sudkyňa vo štvrtok vyhovela žiadosti prokuratúry a uvalila väzbu na deviatich exministrov, ktorí sa v ten deň dostavili k výsluchom. Pre jedného z nich navrhla prokuratúra možnosť podmienečného prepustenia na kauciu, ktorú už exminister Santi Vila zaplatil a počas dňa má byť prepustený. Súd má tiež v piatok uvaliť európsky zatykač na expremiéra Carlesa Puigdemonta, ktorý sa momentálne nachádza v Belgicku.


Islanďania začínajú mať pocit, že turistov na ich ostrove je priveľa

REYKJAVÍK. Po rokoch rastu počtu turistov na Islande má čoraz viac Islanďanov pocit, že ich je už na ostrove viac ako dosť. "Vidíme signály, že sa tolerancia voči turistom oslabuje najmä v najobľúbenejších oblastiach," uviedla riaditeľka islandského združenia turistických organizácií Helga Árnadóttirová. Veľká časť miestnych obyvateľov ich prijíma kladne. Turizmus je na Islande druhým najdôležitejším ekonomickým odvetvím. Zhoršovanie vzťahu k zahraničným návštevníkom je však veľkým nebezpečenstvom pre jeho hospodárstvo. Turizmus pomohol Islandu, aby sa dostal z ťažkej finančnej a bankovej krízy, do ktorej sa dostal v prvej polovici tohto desaťročia. Od roku 2010 sa počet návštevníkov zvýšil o viac ako 400 %. V letných mesiacoch sa podľa údajov Isnadbanky zvyšuje počet obyvateľov na prechodný čas až o 20 %. Podľa oficiálnej štatistiky mal vlani ostrov v Atlantiku medzi Európou a Severnou Amerikou vyše 332-tisíc stálych obyvateľov.


Cieľom rozširovania NATO je zadržiavanie Ruska, uviedol Putin

Putin hovoril o snahách Rusko neustále provokovať a zatiahnuť ho do konfrontácie.

MOSKVA. Ruský prezident Vladimir Putin vyhlásil, že k rozširovaniu NATO dochádza s cieľom "zadržiavania" Ruska ako hlavnej hrozby pre alianciu. Uviedol to vo štvrtok v Moskve vo svojom vystúpení v rámci kolégia Federálnej bezpečnostnej služby (FSB). Šéf Kremľa použil politologický pojem "zadržiavanie", používaný po druhej svetovej vojne v Trumanovej doktríne na označenie politiky USA, ktorá mala zadržať rozširovanie sféry vplyvu Sovietskeho zväzu. Putin účastníkom kolégia podľa agentúry RIA Novosti pripomenul, že vlani v júli na summite NATO vo Varšave "bolo Rusko prvýkrát od roku 1989 označené za hlavnú hrozbu bezpečnosti aliancie a jeho zdržiavanie bolo oficiálne vyhlásené za novú misiu NATO". Zadržiavanie Ruska sa stalo oficiálnou doktrínou NATO a "s týmto cieľom sa uskutočňuje aj ďalšie rozširovanie bloku (NATO). Robilo sa to aj predtým, ale teraz sa na to našiel iný, im sa zdá, že vážnejší, dôvod," vyhlásil Putin. Uviedol tiež, že neprestávajú pokusy o zasahovanie do vnútorných záležitostí Ruska s cieľom destabilizovať tam situáciu. Putin tiež hovoril o snahách "Rusko neustále provokovať a zatiahnuť ho do konfrontácie". Ruský prezident sa však súčasne vyslovil za obnovenie komunikácie medzi spravodajskými službami Ruska a Spojených štátov a ďalších krajín NATO, pričom uviedol, že je to v záujme všetkých. "Je úplne jasné, že v oblasti boja proti terorizmu by mali všetky príslušné vlády a medzinárodné organizácie pracovať spoločne," uviedol Putin vo svojom príhovore na pôde FSB. Vyjadril tiež znepokojenie nad zhoršením bezpečnostnej situácie vo svete v uplynulom roku. Dodal, že len na území Ruska sa vlani podarilo predísť 16 teroristickým útokom. Ruský prezident sa vyjadril aj k poslednej eskalácii situácie na východe Ukrajiny, kde sa na prelome januára a februára vystupňovalo vzájomné ostreľovanie pozícií znepriatelenými stranami. Podľa Putina "cieľom vyostrenia situácie v Donbase je pokus o zmarenie minských (mierových) zmlúv", ktoré zakotvujú jednotlivé kroky vedúce k urovnaniu konfliktu na východe Ukrajiny. Putin tiež vyhlásil, že v súvislosti s vraždou ruského veľvyslanca v Turecku Andreja Karlova treba prijať nevyhnutné bezpečnostné opatrenia na ochranu pracovníkov ruských diplomatických misií v zahraničí.


Kiska varuje pred nárastom extrémizmu. Ľudí vyzýva, aby išli voliť

V župných voľbách ide podľa prezidenta o osud regiónov.

NITRA. K účasti na sobotňajších regionálnych voľbách vyzval prezident Andrej Kiska počas svojej dnešnej návštevy Nových Zámkov a Nitry. V zozname kandidátov na županov aj poslancov je podľa neho veľa schopných ľudí, ktorí chcú posunúť regióny dopredu. Zároveň varoval pred nárastom extrémizmu. "Rastie nám extrémizmus a naši extrémisti sa aj v týchto voľbách aktivizujú. Ide o veľmi profesionálnu a nebezpečnú politickú silu, ktorá nás chce dostať z Európskej únie, ktorá by nám nanovo najradšej postavila hranice a spravila z nášho moderného Slovenska nacionalistický, xenofóbny štát," zdôraznil Kiska. Slováci podľa neho nesmú dať v župných voľbách signál, že týmto smerom by sa krajina mala uberať. Prezident poukázal na to, že extrémisti sa výrazne mobilizujú pred voľbami aj v Nitrianskom kraji, kde už dnes nie je aktuálnou témou pred regionálnymi voľbami vyťahovanie tzv. "maďarskej karty, ako to bolo v minulosti". "Historicky nikdy sme nemali medzi Slovenskom a Maďarskom také dobré vzťahy a maďarská karta tu už nezohráva žiadnu úlohu," povedal Kiska. Vyzdvihol, že pri návšteve južných okresov už dnes necítiť žiadne národnostné pnutie.Ľudia si podľa neho musia uvedomiť, že v župných voľbách ide o ich dennodenný život a o to, "aké máme stredné školy, aké máme cesty, ako funguje kultúra, divadlá, galérie". Slovensku sa podľa Kisku darí, no občania v regiónoch to reálne necítia. Krajina sa potýka s množstvom problémov, v ľuďoch rastie vzdor a ten je hybnou silou pre extrémizmus. "Nebude úspešné Slovensko, pokiaľ nebudú úspešné regióny. A úspešné regióny - to sú župné voľby, to sú naši poslanci v župách a župani," prízvukoval. Sám pôjde v sobotu voliť v Prešovskom kraji. Meno kandidáta na župana, ktorému dá hlas, však neprezradil. Kiska sa v utorok vo fotogalérii Trafačka v Nitre stretol s osobnosťami spoločenského života v Nitre, s ktorými diskutoval na tému nárastu extrémizmu. Ten podľa neho vzrastá nielen u mladých ľudí, ale napríklad aj medzi učiteľmi. "Moje smutné zistenie je, že desať až 15 percent učiteľov má extrémistické názory," skonštatoval. Vyplýva to podľa neho z toho, že povolanie učiteľa dnes nie je lukratívne a za učiteľov idú aj takí, ktorí "nie sú práve najkvalitnejší". Učitelia pritom majú na mladých ľudí veľký vplyv, podčiarkol prezident. Za nárastom extrémizmu vidí znechutenie ľudí z korupcie, z politiky. Zároveň vyzval aj médiá, aby neumožňovali šíriť nenávisť v komentároch pod rôznymi blogmi, pretože šírenie nenávisti pokladá za veľmi nebezpečný jav pre spoločnosť. Aktívnejšia v tomto smere by podľa neho mala byť aj cirkev. "Chýba mi hlas cirkvi, ktorá by jasne povedala, že toto nie je to, s čím sa stotožňujeme," podčiarkol.


Medzi zabitými Palestínčanmi bola väčšina militantov z Hamasu

Erdogan hovoril o násilnostiach s nemeckou kancelárkou Merkelovou, iránskym kolegom Rúháním aj s ruským prezidentom Putinom.

GAZA, ISTANBUL. Päťdesiati Palestínčania zabití v pondelok počas streľby izraelskej armády do demonštrantov boli členmi palestínskeho militantného hnutia Hamas. Informoval o tom v stredu vyššie postavený predstaviteľ tejto organizácie Saláh al-Bardawíl, ktorého citovala agentúra DPA. "V poslednom kole konfrontácie, v ktorom bolo zabitých 62 ľudí, ich bolo 50 z Hamasu," povedal. Ako poznamenala DPA, išlo o nie zvyčajné vyhlásenie tejto militantnej skupiny, ktorá kontroluje palestínsku enklávu na pobreží Stredozemného mora. Turecký prezident Recep Tayyip Erdogan telefonoval v stredu viacerým svetovým lídrom, aby s nimi prebral stále trvajúce napätie medzi Izraelom a Palestínčanmi, uviedla tlačová agentúra Anadolu. Erdogan hovoril na túto tému s nemeckou kancelárkou Angelou Merkelovou, iránskym kolegom Hasanom Rúháním, ruským lídrom Vladimirom Putinom či najvyššími predstaviteľmi Indonézie, Kataru a Sudánu. "Je hanebné, že Palestínčania boli brutálne napadnutí pred očami celého sveta," povedal Putinovi. Erdogan už v utorok vyzval, aby sa v piatok konal mimoriadny summit Organizácie islamskej spolupráce (OIC), najväčšej organizácie združujúcej moslimské krajiny na svete, ktorého témou by bolo práve nedávne zabíjanie Palestínčanov v pásme Gazy.


Útok ozbrojencov si v Burkine Faso vyžiadal najmenej 37 obetí

Najmenej 60 ďalších ľudí utrpelo zranenia.

BRATISLAVA. Najmenej 37 ľudí prišlo o život a 60 ďalších utrpelo zranenia počas stredajšieho útoku ozbrojencov na konvoj autobusov kanadskej banskej spoločnosti v Burkine Faso, informovala agentúra AFP s odvolaním sa na regionálneho guvernéra. K útoku došlo v čase, keď autobusy v sprievode vojakov prevážali zamestnancov spoločnosti SEMAFO a ďalších ľudí k zlatej bani v okrese mesta Boungou. Ozbrojenci zaútočili na konvoj približne 40 kilometrov od bane. Podľa AFP bola západoafrická Burkina Faso až do roku 2015 ušetrená násilností, aké zasiahli Mali a potom aj Niger, s ktorými susedí na severe. Džihádisti, napojení na teroristickú sieť al-Káida či na Islamský štát, však po roku 2015 začali prenikať do severných oblastí Burkiny Faso a potom ohrozovať aj južné a západné hranice tejto vnútrozemskej krajiny. V útokoch s použitím partizánskej taktiky boja, pri výbuchoch nastražených cestných mín a samovražedných atentátoch prišlo odvtedy o život takmer 600 ľudí. Aktivisti však uvádzajú vyšší počet obetí - do tisíc, pričom upozorňujú, že takéto útoky sú v Burkine Faso prakticky na dennom poriadku. Armádne a bezpečnostné sily Burkiny Faso majú zlý výstroj a nedostatočný výcvik a už v minulosti preukázali, že nedokážu zastaviť rastúce násilie. V Burkine Faso je dislokovaných aj 200 francúzskych vojakov.


Vysnívaná dovolenka na Maldivách za tisícku na hlavu. Ako na to? (Cestopis)

Hanka a Jožo Orgonášovci strávili týždeň na Maldivách a prezradili, ako dovolenku naplánovali a pripravili sa na ňu.

Cestopisy čitateľov. Prečítajte si cestopisy od čitateľov a blogerov, ktoré zverejňujeme v ich pôvodnej forme s drobnými jazykovými úpravami. Seychelly, Maurícius, Maldivy – pre mnohých synonymá nedostupnosti, luxusu a vysnívanej dovolenkovej destinácie. Rovnako to bolo aj v našich hlavách. My sme navyše snívali o tom priezračnom oceáne a nekonečných bielych plážach. Toto všetko viete zažiť aj vy za cenu, ktorá nás (veľmi milo) prekvapila – 1083 eur na osobu za týždňový pobyt vrátane leteniek, ubytovania, stravy, lokálnej dopravy speedboatmi, SIM karty a dokonca s potápaním na úžasných koralových útesoch. Ukážeme vám, ako na to. Loading
 ... Presne takto pred rokom sme sa vydali na Maldivy. Ako rezervovať ubytovanie a ako sa sem prepraviť? Aké su na Maldivách ceny? Ako to funguje s moslimskými pravidlami a kde sa dá a nedá platiť kartou? Podrobný návod si môžete prečítať na našom blogu a autentické zábery z Maldív si pozrite na našom Instagrame. V najbližších riadkoch vám však ukážeme, že za tisícku môžete mať exkluzívnu dovolenku, o ktorej ste doteraz len snívali. A nie, žiadne výdavky sme neskryli. Loading
 ... Slováci nepotrebujú na vstup do Maldív víza. Napriek tomu, že majú Maldivy viaceré letiská, vo väčšine prípadov sa prilieta do hlavného mesta Male. Maldivy sa skladajú z ostrovov (je ich viac ako tisíc), ktoré sa združujú do atolov (tých je 26). Loading
 ... Základom je ubytovanie, resp. výber ostrova. Pokúste sa vybrať si ostrov, ktorý bude v rozumnej vzdialenosti od Male (rádovo v desiatkach kilometrov). Tieto vzdialenosti sa dajú prekonať buď lodnou „mestskou“ hromadnou dopravou, alebo speedboatmi, ktoré vám zorganizujú z vášho ubytovania. Na dlhšie vzdialenosti je potrebné využiť hydroplán, a to je vcelku slušný výdavok navyše. Otvorte booking.com alebo airbnb.com a na mape pozerajte práve v tomto okolí ubytovanie, ktoré sa vám bude najviac pozdávať. Loading
 ... Ubytovanie sa na Maldivách delí v zásade do dvoch kategórií: Loading
 ... A práve kombinácia lokálnych guesthousov na maličkých ostrovoch vám dopraje atmosféru, po ktorej túžite. Pár stovák domácich obyvateľov, ostrovček uprostred nádherne tyrkysového oceánu obklopeného korálmi a okolo celého ostrova múkovo biele pláže. V sezóne sú ceny guesthousov na úrovni 25 - 50 eur za osobu a noc, mimo sezóny klesajú na polovicu. A potom je predsa ešte jeden typ ubytovania. Hotely na stredne veľkých ostrovoch (ten na rozdiel od menšieho prejdete celý nie za 15, ale za 30 minút), ktoré sú zväčša priamo na (súkromnej) pláži, avšak hotelu nepatrí celý ostrov. Tieto nájdete v kategórii od 3* do 5*, taký 4* hotel vrátane raňajok stojí niekde medzi 60 - 120 eur na osobu a noc. Loading
 ... My sme vyskúšali kombináciu guesthousu na ostrove Thoddoo na 3 dni a neskôr sme sa presunuli na ostrov Huraa do 4* hotela. Celkovo nás ubytovanie stálo 780 eur na týždeň na dve osoby. K cene ubytovania je potrebné pripočítať presun speedboatmi z Male na ostrov(y) a späť. My sme za všetky štyri presuny platili 133 eur. Toto vám zabezpečia priamo domáci, radi komunikujú cez WhatsApp. Po prílete v Male vás za príletovou halou bude čakať domáci, ktorý vás nasmeruje na správny speedboat. Ešte pred nalodením si rozhodne kúpte lokálnu SIM kartu. Hneď vľavo po vykročení z príletovej haly objavíte obchodíky oboch operátorov. Je jedno, ktorého si vyberiete, obaja poskytujú 4G pokrytie takmer všade a rýchlosti internetového pripojenia boli často lepšie ako na Slovensku. 3 GB dátový balík na týždeň stojí 16 USD vrátane SIM karty. Loading
 ... Okej, ubytovanie by bolo a teraz už len letenku. Ceny leteniek sa pohybujú medzi 400 až 900 eurami na osobu v závislosti od mesiaca, v ktorom cestujete. Odlety sú bežne z Viedne, Prahy aj Budapešti, nájdete aj z Košíc. Letí sa s jedným prestupom (Doha, Dubaj, Instanbul) a prilieta sa na Male. Loading
 ... Samozrejme, treba počítať aj s výdavkami na stravu. Zvyčajne sú v cene ubytovania výdatné raňajky, all inclusive systém nie je okrem rezortov veľmi typický. Na každom, aj tom najmenšom ostrovčeku nájdete potraviny a tovar s rôznym sortimentom. Ceny sú veľmi podobné tým slovenským, niektoré veci sú lacnejšie (exotické ovocie), niektoré drahšie (čokolády, nanuky). Na Maldivách nezoženiete okrem uzavretých rezortov žiaden alkohol, ani pivo. A neodporúčame sa ich ani pokúšať doniesť do krajiny, pri prílete poctivo batožiny kontrolujú. Prilietate totiž do moslimskej krajiny, ktorá sa síce otvára turizmu čoraz viac, ale je správne rešpektovať domácu kultúru. Rovnako je to aj na plážach, na ktorých sú iba niektoré časti vyhradené ako „bikini beach“, tu však domácich veľmi nestretnete. Loading
 ... Ceny v reštauráciách závisia od vášho komfortu. V 4* hoteli stojí obed alebo večera medzi 15 - 30 dolármi na osobu, v lokálnej domácej reštaurácii za hlavné jedlo a skvelú ovocnú šťavu zaplatíte okolo 5 dolárov. Poriadna večera u domácich (predjedlo, hlavné jedlo, ovocná šťava, dezert, káva) nestojí viac ako 15 dolárov. Inak, lokálna mena je rufiyaa (Rf), má hodnotu približne 1 EUR = 18 Rf a 1 USD = 15 Rf, avšak doláre sú akceptované ako mena prakticky všade, euro sporadickejšie. Ak sa dočítate v niektorých médiách o tom, aký je problém zameniť zvyšné rufiyaa-e späť za eurá či doláre – áno, kedysi to tak bolo, od roku 2018 je to už úplne jednoduché. Dajte si však pozor, aby ste mali dostatok hotovosti, bankomaty sú iba na Male a na väčších ostrovoch. Ubytovanie a aktivity je však možné vo väčšine prípadov pohodlne platiť platobnými kartami. Často vám ale pripočítajú 3 - 6% ako kartový poplatok navyše (nemajú ho už započítaný v cene tak, ako sme zvyknutí v Európe), oznámia vám to vopred. Takže hotovosť (pár stoviek dolárov) vezmite iba na jedlo, pitie a drobnosti, za ktoré nám bolo ľúto platiť zbytočne kartový poplatok. Loading
 ... Maldivy majú perfektné a takmer konštantné klimatické podmienky po celý rok, len monzúnové dažde delia ročné obdobia na obdobie sucha a dažďov. Avšak aj domáci nám potvrdili, že obdobie dažďov neznamená, že prší neustále celý týždeň, práve naopak. Môže spŕchnuť iba hodinku za deň, ale môže vám ukrojiť aj niekoľko dní. Najideálnejším časom na návštevu Maldív je obdobie od decembra do apríla, kedy však aj ceny stúpajú s množstvom cestovateľov. Maj a jún necestujte, tu je najväčšia pravdepodobnosť zrážok. Od júla do novembra je obdobie, kedy nie sú Maldivy tak vyhľadávané, no napriek tomu dokážu cestovateľom ponúknuť svoju krásu na plno. My sme cestovali v januári, teda v čase najvyššej sezóny a musíme povedať, že najmä na menšom ostrove to bola totálna pohoda a pláž sme mali 90% času iba pre seba. Male je trocha preľudnené, odtiaľ čím skôr speedboatom preč (ale taký domáci trh s rybami rozhodne stojí za to!). Loading
 ... Priemerná denná teplota vzduchu počas roka je 31 °C a vody 27 °C, takže ideálne na všetky vodné športy – šnorchlovanie, potápanie, jazdenie na vodných skútroch, kajakovanie. My sme neodolali a keďže máme obaja potápačské licencie, vydali sme sa na jeden ponor (80 eur na osobu) ku krásnym korálom. Podmorský život je ešte úžasnejší a pestrejší ako ten na povrchu, dokonca sme mali bonus v podobe stretnutia s menším žralokom. Loading
 ... Sľúbili sme vám, že vás zoberieme na Maldivy za tisícku. Vyložíme teda karty na stôl a povieme vám úplne presne rozpis všetkého, čo sme na dovolenke na Maldivách minuli (náklady sú vždy na 2 osoby): Spolu je to 2166 eur na dve osoby, teda presne 1083 eur za týždňovú mega dovolenku na Maldivách vrátane všetkého, čo sme k tomu potrebovali. Veríme, že tých 83 eur navyše nad limit nám odpustíte. A z týchto cien viete stále ešte ušetriť – čím bližší ostrov zvolíte, tým nižšiu cenu za speedboat budete platiť. Rovnako si nemusíte dopriať aktivity (potápanie).  Loading
 ... A čo nezabudnúť zobrať so sebou? Repelent, opaľovací krém (fakt silný faktor), slnečné okuliare, pokrývku hlavy, surferské tričko (voda je tak príjemná, že sme v nej trávili dlhé hodiny, takže sa ľahko môžete spláliť), svietidlo (na večerné prechádzky po menších ostrovoch), knihu, foťák a cestovné poistenie. Priatelia, krásnu dovolenku na Maldivách vám prajeme. My sa bez okolkov priznávame, že tak oddýchnutí, ako práve z Maldív, sme už dávno z nejakého výletu neprišli. Loading
 ...


BASF zaznamenala nárast tržieb o 19 percent

Čistý zisk spoločnosti vzrástol o 322 miliónov eur.

BRATISLAVA. Spoločnosť BASF, ktorá pôsobí aj na slovenskom trhu, dosiahla v prvom štvrťroku tohto roka tržby v objeme 16,9 miliardy eur. V medziročnom porovnaní to predstavuje nárast o 19 %. Hrubý zisk firmy (EBIT) bol vo výške 2,5 miliardy eur, čo predstavuje nárast o 29 %. Čistý zisk vzrástol o 322 miliónov eur na 1,7 miliardy eur. „Mali sme dobrý začiatok roka. Trendy v oblasti dopytu, ktoré sme pozorovali v priebehu roka 2016, pokračovali aj v prvom štvrťroku tohto roka,“ uviedol predseda Správnej rady spoločnosti BASF SE Kurt Bock. Očakávania spoločnosti BASF z hľadiska svetového hospodárskeho prostredia v roku 2017 sa nemenia. Firma očakáva rast chemickej výroby o 3,4 %. „Pokiaľ ide o výhľad na celý rok, zostávame opatrní. Ešte stále vnímame značné riziká z hľadiska makroekonomického vývoja a politického prostredia,“ konštatoval Bock, s tým že v tomto roku očakávajú výrazný rast tržieb celej skupiny. „Podľa našej definície to zodpovedá najmenej 6-percentnému nárastu tržieb. V porovnaní s rokom 2016 chceme dosiahnuť mierne vyšší EBIT pred špeciálnymi položkami. Pod pojmom „mierny“ máme na mysli zmenu o 1 až 10 %, očakávame, že nárast bude smerovať skôr k hornej časti tohto rozmedzia,“ uzavrel Bock.


Slovanu sa v KHL opäť nedarilo, domácemu Podoľsku nestrelil ani jeden gól

Víťaz Podoľsk - Slovan Bratislava 4:0 (0:0, 2:0, 2:0) Góly: 23. Petrakov (Vyglazov, Mankinen), 23. Kulagin (Vorošilo), 42. Vyglazov (Švec-Rogovoj), 52. Kulagin (Petrakov). Rozhodovali: Soin, Kislov - Gordenko, Tomilov (všetci Rus.), vylúčení: 3:3, presilovky a oslabenia: 0:0, 4369 divákov. Podoľsk: Birjukov - Mozík, Golovkov, Katičev, Burström, Lukin, Romanov, Voronkov - Denežkin, Makejev, Nikulin -Horák, Kopejkin, Švec-Rogovoj - Rissanen, Mankinen, Vyglazov -Petrakov, Kulagin, Gorochov - Vorošilo Slovan: Mazanec - Meszároš, Després, Švarný, Taimi, Kozák, Voráček, Boldižár, Bačik - Řepík, Genoway, Smoleňák - Kašpar, Viedenský, Skalický - Buchtele, Mikúš, Hrnka - Šťastný, Sádecký, Hlinka BRATISLAVA. Hokejisti Slovana Bratislava prehrali v sobotňajšom zápase Kontinentálnej hokejovej ligy (KHL) na ľade Víťaza Podoľsk hladko 0:4. Zverenci trénera Miloša Říhu vyšli druhý raz za sebou bodovo naprázdno a druhýkrát v sezóne nedokázali v zápase ani raz skórovať. V tabuľke Západnej konferencie im patrí so ziskom dvanástich bodov dvanáste miesto. Slovan sa najbližšie opäť predstaví na ľade súpera, v pondelok 25. septembra o 18:30 nastúpi proti CSKA Moskva. I. tretina: Slovan začal dobre a už po minúte a pol mal možnosť hrať presilovú hru, ktorú však nevyužil. Hra sa potom prelievala z jednej strany na druhú, oba tímy pozorne bránili a šancí bolo v prvej tretine málo. Väčšie si napokon dokázali vypracovať v záverečnej päťminútovke domáci hráči. Vorošilo však v dobrej pozícii netrafil bránku a Kopejkina vychytal Mazanec. II. tretina: V druhej tretine už boli domáci lepším tímom a v rozmedzí devätnástich sekúnd rozhodli o osude zápasu. V 22. minúte ich poslal do vedenia Petrakov strelou do pravého horného rohu a ihneď na to sa pred bránkou Slovana výborne zorientoval Kulagin. V polovici druhého dejstva mohol zvýšiť Nikulin, Mazanec mu však pohybom znížil strelecký uhol a domáci útočník bránku netrafil. Potom prišli dve dobré možnosti Slovana, keď najskôr Kašpar pokazil prečíslenie nepresnou prihrávkou a onedlho neposlal do siete skvelú prihrávku Švarného Viedenský. Záver patril opäť domácim, hráči Víťazu prevýšili Slovan najmä v osobných súbojoch. III. tretina: Podoľsk zopakoval výborný vstup i v tretej tretine a už po dvoch minútach vyhrával o tri góly. V strede klziska sa po súboji, ktorý zaváňal faulom na Kozáka, dostal k puku Vyglazov a v nájazde nekompromisne prestrelil Mazanca. Domáci potom bez problémov kontrolovali priebeh zápasu, v ojedinelej šanci Slovana neuspel Voráček. Víťaz si už tri body nenechal vziať, v 52. minúte stanovil konečný rezultát zápasu Kulagin. /zdroj: hcslovan.sk/ Miloš Říha, tréner Slovana: "Gratulujem súperovi. Domáci vyhrali zaslúžene, preukázali väčšiu snahu po bodoch a víťazstve."


Rusko bombardovalo pozície Islamského štátu

Po splnení úlohy sa všetky ruské lietadlá bezpečne vrátili na svoje letiská.

MOSKVA. Šesť ruských diaľkových bombardérov Tu-22M3 podniklo v pondelok skupinový nálet na pozície teroristickej organizácie Islamský štát v sýrskej provincii Dajr az-Zaur. Informovalo o tom ruské ministerstvo obrany. "Šesť diaľkových bombardérov Tu-22M3 vzlietlo 30. januára z letiska v Ruskej federácii, preletelo nad územím Iraku a Iránu a podniklo masívny úder na novoidentifikované ciele Islamského štátu v provincii Dajr az-Zaur. Pri útoku boli zničené dve veliace centrá, sklady zbraní a munície a veľké množstvo živej sily a techniky," uviedol rezort obrany. "Útoky proti určeným cieľom potvrdili nestranné monitorovacie prostriedky. Bombardérom poskytovali ochranu stíhačky Su-30SM a Su-35S z leteckej základne Humajmím. Po splnení úlohy sa všetky ruské lietadlá bezpečne vrátili na svoje letiská," dodalo ruské ministerstvo obrany, ktoré citovala agentúra TASS.


CUPERTINO. Apple kupuje aplikáciu na rozpoznávanie hudby Shazam. Americký koncern v pondelok potvrdil, že dosiahol dohodu týkajúcu sa akvizície britskej firmy Shazam Entertainment. Aplikácia Shazam umožňuje užívateľom identifikovať piesne, keď nasmerujú svoj smartfón na zdroj hudby. Kúpna cena nebola zverejnená, ale podľa informácií britského denníka Financial Times by sa mala pohybovať na úrovni okolo 400 miliónov dolárov (340,66 milióna eur).


Fico: Stojíme za Tuskom, záleží, aby europrezidentom bol človek z regiónu

Témami bude zamestnanosť, bezpečnosť, migrácia a neoficiálne zrejme aj Rímsky summit

BRATISLAVA. Podľa premiéra Roberta Fica je dôležité, aby na zasadnutí Európskej rady, ktoré sa vo štvrtok a v piatok koná v Bruseli, hlasovali o predsedovi Rady. Na tento post kandidujú dvaja Poliaci – súčasný predseda Donald Tusk a nominant poľskej vlády, europoslanec Jacek Saryusz-Wolski. Slovensko stojí za Tuskom. Ak by sa Poliakom podarilo odložiť hlasovanie na ďalší summit, podľa Fica hrozí, že Tuska už potom nezvolia. „My nemôžeme ísť do rizika, že bude zvolený niekto, kto nebude schopný reprezentovať tento región,“ povedal premiér na stredajšom rokovaní Výboru NR SR pre európske záležitosti. Ako dodal, s Tuskom sa Slovensku veľmi dobre pracuje a záleží nám na tom, aby bol europrezidentom človek z nášho regiónu. V súvislosti s hlasovaním o predsedovi Európskej rady sa spomínalo aj meno súčasného francúzskeho prezidenta Francoisa Hollanda. Podľa premiéra sa bude na summite klásť dôraz na fakt, že v Európskej únie klesá nezamestnanosť. Tá je podľa neho v Únii na minime od rokov 2008 a 2009. Zdôrazňovanie toho, že Európe sa darí, môže byť podľa Fica aj metóda v boji proti extrémizmu. Témou summitu bude aj bezpečnosť a migrácia. Maltský premiér by mal zhodnotiť, ako sa plnia opatrenia, ktoré lídri prijali vo februári na summite na Malte. Visegrádska štvorka chce takisto otvoriť aj otázku dvojitej kvality potravín. Premiér zároveň informoval, že v Bruseli sa chcú hlavy štátov a vlád neformálne rozprávať o Rímskom summite. Na ňom si lídri 25. marca pripomenú 60 rokov od podpisu Rímskych zmlúv. Fico na eurovýbore priznal, že narastá nervozita medzi lídrami, pretože nevedia, čo bude programom summitu. Podľa šéfa slovenskej exekutívy je takisto nesprávne o scenároch možného vývoja v EÚ pred summitom hovoriť. „Ako chceme oslavovať 60 rokov od podpisu, ak nevieme, čo chceme povedať,“ pýtal sa Fico s tým, že nechce, aby zase do skorého rána kreovali text vyhlásenia. Premiéra sa poslanci pýtali aj na Junckerovu Bielu knihu o budúcnosti EÚ a viacrýchlostnú Európu, čo je jeden z možných scenárov. O tejto možnosti sa napríklad hovorilo aj vo vyhlásení lídrov Nemecka, Francúzska, Španielska a Talianska. Premiér sa domnieva, že v budúcnosti prevládne viackoľajnosť v Európe a už to podľa neho aj cítiť. Aj teraz sa podľa neho dá využívať mechanizmus posilnenej spolupráce, ktorý v princípe znamená, že ak sa niekoľko krajín chce dohodnúť, dohodne sa. Priznal, že aj teraz pri tvorbe rôznych európskych vyhlásení cítiť mnoho národných záujmov. Myslí si, že „členské štáty sa čoraz viac budú správať ako Trump a začnú presadzovať ‘Francúzsko na prvom mieste‘ či ‘Nemecko na prvom mieste‘,“ povedal Fico. Európa sa podľa neho v budúcnosti môže podľa neho rozdeliť na otázke zahraničnej politiky alebo peniazoch. „Myslím si, že bude obrovským problémom udržať kohéziu, teda nástroje na odstraňovanie regionálnych rozdielov,“ povedal premiér. Dodal, že Slovensko musí rozmýšľať aj v kontexte toho, čo všetko sa môže udiať a musí sa správať zodpovedne.


V kauze Technopol pribudli ďalší obvinení

BRATISLAVA. V kauze Technopol, ktorú otvoril zavraždený investigatívny novinár Ján Kuciak, pribudli ďalšie obvinenia za obzvlášť závažný zločin legalizácie príjmov z trestnej činnosti a obzvlášť závažný zločin porušovania povinností pri správe cudzieho majetku. Medzi obvinenými majú byť ľudia, ktorí v kauze figurovali od začiatku. Informuje o tom portál Aktuality.sk. Kuciak minulý rok v januári zverejnil článok, v ktorom napísal, že majetok v hodnote 20 miliónov eur prešiel na ľudí okolo podnikateľa Mariána Kočnera. "Práve pár dní pred vraždou chystal Kuciak pokračovanie článku o Technopole. Získal informáciu, že v prípade by mali pribudnúť ďalší obvinení. Vlani bola v kauze pre spreneveru 17,9 milióna eur stíhaná Denisa Pávková. Teraz k nej podľa našich informácií pribudli ďalší," píše portál. Radovan Pala z advokátskej kancelárie Taylor Wessing pre Aktuality.sk potvrdil, že boli upovedomení Národnou kriminálnou agentúrou o tom, že v prípade boli ešte vo februári vznesené ďalšie obvinenia. Podľa partnera právnickej kancelárie sú medzi obvinenými ľudia, ktorí v kauze figurovali od začiatku. "V zásade však platí, že spoločnosť a jej majetok ovládajú osoby, ktorým boli v posledných dňoch vznesené obvinenia," podotkol Pala pre portál. Nové obvinenia potvrdil aj Úrad špeciálnej prokuratúry. Ten pre Aktuality.sk uviedol, že vo veci známej v médiách ako Technopol Servis bolo vyšetrovateľom Národnej jednotky finančnej polície 22. februára vznesené jednej osobe obvinenie pre obzvlášť závažný zločin legalizácie príjmu z trestnej činnosti a jednej osobe pre obzvlášť závažný zločin porušovania povinností pri správe cudzieho majetku a dvom osobám za pomoc k obzvlášť závažnému zločinu porušovania povinností pri správe cudzieho majetku. Podľa zistení portálu ovládli ľudia s väzbami na Mariána Kočnera v priebehu týždňa - od 2. do 8. decembra 2016 - firmu Technopol Servis a dvakrát previedli majetok, ktorý vlastnila v budove Technopolu. Kočner podľa Aktuality.sk získal dom v Bernolákove, ktorý je tiež súčasťou sporu a vedie sa oň samostatné súdne konanie.


Polícii môžu pri Kuciakovej vražde pomôcť kamerové záznamy i biologické stopy

Zavraždili novinára

Odmena

Gašpar o prípade

Čižnár

Na mieste činu

Rozhovor s Kaliňákom

Mimoriadny podcast

Reakcie politikov

Svetové médiá

Vyhlásenie redakcií

Stanovisko Asociácie

Stĺpček

Kepplová

Schutz

Ritomský

Rozhovor s Kordom

Vyšetrovanie

Novinári o zastrašovaní

Vražda Kuciaka

Bývalý vyšetrovateľ hovorí, že do úvahy prichádza skúsený strelec s presnou muškou, ale aj známy obetí, ktorý strieľal z tesnej vzdialenosti.

BRATISLAVA. Vrah investigatívneho reportéra Jána Kuciaka a jeho snúbenice Martiny Kušnírovej sa od začiatku vyšetrovania prípadu ocitol oproti polícii vo výhode. V jeho prospech totiž hrá čas, keďže od samotnej vraždy až do momentu, kým ich telá našla polícia, prešli až tri dni. Vďaka časovému odstupu získal páchateľ pomerne luxusný čas na útek, ale aj zahladenie stôp či dôveryhodné alibi, vysvetlil bývalý policajný vyšetrovateľ Peter Vačok. „Je rozdiel preverovať alibi na dva dni s menším a s väčším časovým odstupom,“ povedal Vačok. Čím rýchlejšie sa polícia dostane na miesto činu, tým je podľa neho vyššia aj šanca na odhalenie vraha. Pri Kuciakovi a Kušnírovej sa presný čas úmrtia ešte zisťuje. Aj keď polícia najprv hovorila o rozmedzí štvrtka až nedele, generálny prokurátor Jaromír Čižnár neskôr povedal, že ako pravdepodobný čas vraždy sa ukazuje ešte štvrtkový večer. „Potvrdili to zatiaľ policajti podľa toho, čo našli na mieste činu,“ povedal Čižnár s tým, že ešte sa čaká na výsledky pitvy, ktorá by mohla naznačiť čas úmrtia presnejšie. Posledný kontakt mali Kuciak či Kušnírová so známymi podľa všetkého práve vo štvrtok. Keď sa dlhšie neozývali príbuzným, matka ženy zavolala v nedeľu večer na políciu a požiadala ju o preverenie domu, ktorý si pár nedávno kúpil vo Veľkej Mači. V tom našla policajná hliadka už len mŕtve telá. Veľké rozmedzie času vraždy, s ktorým v súčasnosti pracuje polícia, má podľa Vačoka okrem času pre vraha aj ďalšie nevýhody. „Aj na preverenie alibi podozrivých je už potrebných viac ľudí, zaberie to viac času a podobne,“ dodal bývalý vyšetrovateľ. Polícia podľa dostupných informácií pracuje s pomerne obmedzeným množstvom informácií. Okrem pravdepodobnosti, že vraždy súviseli s Kuciakovou investigatívnou činnosťou, je známe aj to, že každú z obetí zavraždil vrah jedinou strelou. V prípade Kuciaka išlo o zásah do oblasti hrudníka a pri Kušnírovej o strelu do hlavy, ktorá mala prísť po tom, ako sa žena pokúsila pred vrahom ujsť. Pri vyšetrovaní sa budeme samozrejme zaoberať aj tým, čomu sa novinár venoval, s akými ľuďmi bol v kontakte. Teraz budeme detailne analyzovať to, na čom pracoval a aký ďalší článok mal pripravený. To, že by šlo o skúseného strelca, sa však z toho automaticky vyvodiť nedá, hovorí Vačok. „Dá sa totiž uvažovať aj tak, že to bola osoba, ktorá ich poznala, pustili ju dovnútra a strieľala z pomerne blízkej vzdialenosti,“ vraví Vačok. Zároveň pripúšťa, že zbraň ani nemusela mať tlmič, hoci susedia z okolitých domov tvrdia, že nijaké výstrely nezaregistrovali. „Je zima, všetci sú v tomto období obvykle zatvorení doma,“ vysvetlil Vačok. Osobitosťou prípadu však zostáva, že zavraždená bola aj partnerka Kuciaka, hoci tá ako novinárka nepracovala a vrahovia ju tak mohli vynechať. Okolo tiel mali byť pritom podľa denníka Pravda poukladané náboje, čo sa v prostredí vrážd na objednávku používa ako varovanie, aby sa už nik ďalší v spornej veci neangažoval. Vysvetlenie, že by malo ísť o nejaký odkaz, sa však podľa Čižnár zatiaľ nepotvrdzuje. Naznačil však, že pri vyšetrovaní by mohli pomôcť stopy z miesta činu. „Boli tam nájdené niektoré veci, pri ktorých máme síce malú nádej, ale nádej zobrať biologické stopy,“ povedal Čižnár. Dom, ktorý si dvojica kúpila len v lete minulého roka a postupne prerábala, leží v pomerne husto zastavanej časti obce. Aj keď v tejto časti obec nemá žiadne bezpečnostné kamery, pomôcť by mohol záznam z kamier v inej časti Veľkej Mače. „Máme kamery na križovatke v obci, cez ktorú museli páchatelia pravdepodobne prechádzať,“ povedal starosta Štefan Lancz. Záznamy z uplynulých dní si polícia už vyžiadala a v pondelok prebiehalo ich exportovanie, aby sa k nim vyšetrovatelia mohli dostať.


Alžírski právnici protestovali proti prezidentovi

Protestujúci právnici skandovali protivládne heslá.

ALŽÍR. Stovky právnikov sa v sobotu zišli v hlavnom meste Alžírska na protestnom pochode proti prezidentovi Abdalovi Azízovi Buteflikovi. Protestujúci právnici počas pochodu mestom smerom k hlavnému námestiu, kde zaspievali národnú hymnu, skandovali protivládne heslá, informovala agentúra AP. Podobné protesty sú v sobotu naplánované aj v ďalších veľkých mestách. V piatok vyšli do ulíc alžírskych miest už po piaty raz desaťtisíce ľudí, ktorí žiadajú zmeny politického systému a ukončenie pôsobenia Butefliku vo funkcii prezidenta. Účasť na týchto demonštráciách začala narastať po tom, ako 82-ročný Buteflika 11. marca oznámil, že síce vyhovie svojim odporcom a nebude sa uchádzať o piate funkčné obdobie, avšak zároveň odložil na neurčito prezidentské voľby, naplánované pôvodne na 18. apríla. Tento krok považuje opozícia iba za ďalší pokus o predĺženie Buteflikovho pôsobenia vo funkcii. Buteflika, ktorý je pri moci od roku 1999, má vážne zdravotné problémy a na verejnosti už takmer nevystupuje. Mnohí Alžírčania ho vnímajú len ako bábku v rukách armády, rodinných klanov a vplyvnej podnikateľskej elity.


Turecko chce po referende bezvízový styk s Európskou úniou

ISTANBUL. Turecko chce presadiť liberalizáciu víz pre svojich občanov cestujúcich do členských štátov Európskej únie napriek pokračujúcemu napätiu vo vzťahoch s blokom, oznámila vo štvrtok turecká štátna tlačová agentúra Anadolu. "Chceme vyriešiť otázku víz s EÚ," citovala tureckého ministra zahraničných vecí Mevlüta Čavušogla, ktorý vystúpil na stretnutí s podnikateľmi v meste Antalya na juhu krajiny. "A musíme získať vízovú slobodu," dodal. Turecko predloží svoj návrh v tejto veci po nedeľňajšom referende o zavedení prezidentského systému vlády. Bezvízový styk pre tureckých občanov v EÚ bol súčasťou dohody o utečencoch, ktorú Turecko vlani v marci uzavrelo s EÚ. Dohoda však zahŕňala niektoré podmienky stanovené Bruselom, napríklad reformu kontroverzných zákonov o terorizme, ktoré Ankara zatiaľ nesplnila.


Křetínský, Kellner či Dospiva. Boháči sa chcú zložiť na Markízu

Mediálna skupina, do ktorej patrí aj slovenská televízia, zrejme čoskoro zmení majiteľa.

PRAHA, BRATISLAVA. Televízia Markíza, ktorá patrí do skupiny CME, sa môže dostať do rúk regionálnych oligarchov. O predaji televízie sa hovorí už dlhšie, no rokovania nikdy nevyšli, pretože záujemcovia sa nevedeli s americkou mediálnou skupinou Time Warner dohodnúť na cene. Pre miestnych oligarchov sú totiž dve miliardy eur, čo si vraj Američania pýtajú za CME, priveľa; samotnú Markízu pritom predať odmietajú. Český týždenník Euro teraz priniesol informáciu, že na kúpu celej mediálnej skupiny CME by sa nakoniec mohli poskladať viacerí česko-slovenskí oligarchovia. Kupovali by teda nielen Markízu, ale celkovo asi 30 televíznych kanálov v štyroch krajinách Európy, ktoré sú v CME zoskupené. Euro tvrdí, že o takomto financovaní rokujú Daniel Křetínský z Energetického a priemyselného holdingu (EPH), ľudia z vedenia skupiny J&T, partneri skupiny Penta a majiteľ skupiny PPF Petr Kellner. „Špekulácie nekomentujeme,“ povedal pre týždenník Euro hovorca EPH Daniel Častvaj. Zdroje týždenníka pritom zatiaľ hovoria len o neformálnych rozhovoroch medzi Timer Warner a českými miliárdmi. Američania, ktorí sú vlastníkmi CME, totiž zatiaľ oficiálne neoznámili zámer predať svoju skupinu v strednej Európe. Stať by sa to však malo v priebehu nasledujúcich dní. Zámer kúpi televízie Markíza a Nova by dával zmysel všetkým stranám. Napríklad J&T na Slovensku financuje JOJ Media House - vysielateľa televízie JOJ. Ak by Markízu kupovalo samo, J&T by sa muselo jednej z televízií podľa regulačných pravidiel vzdať. Takýto krok by tak mohol pomôcť nielen J&T, ale aj Pente, ktorá sa o televíziu Markíza dlhodobo snaží, špekuluje týždenník. Penta by televíziu nemohla priamo kúpiť, pretože už podniká v oblasti tlačených médií a krížové vlastníctvo zakazuje zákon. „Svetom behá množstvo informácií, ktoré sú často len dohadmi. Okrem toho Penta nikdy nekomentuje žiadne obchody dovtedy, než sa stanú realitou. Také je železné pravidlo pre všetky oblasti našich aktivít,“ konštatoval pre týždenník Ivo Mravinac. Nováčikom v mediálnom biznise nie je ani Křetínský. V Česku vlastní viaceré médiá, napríklad o denníky Aha!, Blesk či Sport. Televízia mu v jeho portfóliu ešte chýba. Na mediálnom trhu sa dejú po troch rokoch, odkedy Penta kúpila podiel vo vydavateľstve Petit Press, ako aj týždenníky Trend či Plus 7 Dní, veľké zmeny. V pondelok popoludní švajčiarsky vydavateľ najčítanejšieho denníka Nový Čas - Ringier Axel Springer oznámil jeho predaj. Kupuje ho slovenský milionár Anton Siekel. Pod Pentu zas od Švajčiarov prejdú týždenníky ako Život či Nový Čas pre Ženy. Ešte v lete sa pritom Penta dohodla s vydavateľstvom Petit Press dohodla na kúpe maďarského denníka Uj Szó a týždenníka Vasárnap. Za to sa Penta vo vydavateľstve vzdala päťpercentného podielu, čím vstúpila do trvalého menšinového postavenia. Vo vydavateľstve vlastnila 45-percentný balík akcií, pričom na päť percent akcií mala predkupné právo.


Funkcie sa nová Európska komisia ujme pravdepodobne až v decembri

Proces sa predlžuje kvôli zamietnutia kandidátov Rumunska, Maďarska a Francúzska.

RÍM. Predseda Európskeho parlamentu (EP) David Sassoli v sobotu uviedol, že je pravdepodobné, že nová Európska komisia (EK) sa ujme úradu o mesiac neskôr po tom, ako europoslanci odmietli viacerých kandidátov na eurokomisárov. Informovala o tom agentúra AFP.   Poslanci EP po vypočúvaní jednotlivých kandidátov zamietli francúzsku nominantku Sylvie Goulardovú, ako aj kandidátov Maďarska a Rumunska do novej Komisie pod vedením Ursuly von der Leyenovej, ktorá by mala nastúpiť do funkcie 1. novembra. "Parlament vykonáva transparentný proces (posudzovania kandidátov). Rumunsko, Maďarsko a Francúzsko teraz musia vymenovať troch iných kandidátov a potom prikročíme k preskúmaniu ich kandidatúr," citovali Sassoliho talianske médiá. "Myslím si, že už pravdepodobne nie je možné dodržať termín 1. novembra a presunieme sa na 1. decembra," dodal taliansky šéf EP. Schvaľovanie kandidátov na členov exekutívy EÚ v europarlamente by sa malo podľa pôvodných plánov skončiť 23. októbra. Hovorkyňa EK v piatok uviedla, že to, kedy sa bude môcť nová Európska komisia ujať funkcie, záleží na Európskom parlamente a tom, ako dlho potrvá zmieneným trom členských krajinám navrhnutie nových kandidátov.


Schválili novelu o vysporiadaní pozemkov pod obydliami Rómov

Oproti súčasnému stavu upravuje procesné ustanovenia jednoduchých pozemkových úprav.

BRATISLAVA. Parlament definitívne schválil novelu o pozemkových úpravách, ktorá má pomôcť vysporiadať pozemky pod obydliami Rómov. Právnu normu pripravilo ministerstvo pôdohospodárstva a oproti súčasnému stavu jednoznačne upravuje procesné ustanovenia jednoduchých pozemkových úprav. "Novela zákona rieši rokmi citlivú problematiku v súvislosti s potrebou usporiadania vlastníckych a užívacích pomerov k pozemkom nachádzajúcim sa pod osídleniami marginalizovaných rómskych komunít, ako aj k pozemkom v hospodárskych dvoroch. Zároveň rieši aj problematiku, ktorá vznikla v minulosti v súvislosti so zmenou štátnej hranice," priblížil agrorezort. V prípade pozemkov pod osídlením novela zákona dá vlastníkom pozemkov a vlastníkom spoluvlastníckych podielov možnosť rozhodnúť sa pre vyrovnanie, a to v nových pozemkoch, v pozemkoch pod osídlením alebo v peniazoch. "Pokiaľ si vlastník takto dotknutých pozemkov vyberie z možnosti pozemky na účely vyrovnania alebo peniaze, jeho pôvodný pozemok, respektíve jeho spoluvlastnícky podiel k pôvodnému pozemku, pod osídlením prejde do vlastníctva obce, pričom obec nesmie tento pozemok scudziť ani zaťažiť, s výnimkou prevodu do vlastníctva obyvateľa obydlia," upozornilo ministerstvo. V prípade hospodárskych dvorov novela zákona prináša možnosť usporiadania vlastníckych vzťahov k pozemkom, na ktorých boli zriadené stavby poľnohospodárskych podnikov do 24. júna 1991 v hospodárskych dvoroch, a to v záujme rozvoja vidieka, ako aj z hľadiska prevádzkovo-ekonomickej podpory. Ministerstvo malo snahu riešiť novelou zákona aj situáciu ohľadom zákona o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky špecifikovaním náležitostí konania jednoduchých pozemkových úprav z tohto dôvodu. "V rámci medzirezortného pripomienkového konania boli vznesené k týmto ustanoveniam zásadné pripomienky zo strany ministerstva financií, Slovenského pozemkového fondu a Žilinského samosprávneho kraja," dodal agrorezort. Poslanci schválili aj pozmeňujúci návrh Petra Antala (Most-Híd), ktorým sa umožní realizovať zo strany Slovenského pozemkového fondu bezodplatný prevod pozemkov pod stavbami vo vlastníctve obce aj pre tie obce, ktoré nemajú zákonnú povinnosť mať vypracovaný územný plán. "Zároveň sa zrovnoprávni postavenie vyšších územných celkov s obcami v možnosti získania nehnuteľnosti vo vlastníctve štátu, na ktorých podľa záväznej územnoplánovacej dokumentácie majú byť umiestnené verejnoprospešné stavby," uvádza sa v pozmeňujúcom návrhu s tým, že stavebníkom týchto stavieb bude nielen obec, ale môže ním byť aj vyšší územný celok. "Tieto nehnuteľnosti bude môcť previesť pozemkový fond zmluvou o prevode vlastníctva bezodplatne nielen do vlastníctva obce, ale aj do vlastníctva vyššieho územného celku na základe právoplatného územného rozhodnutia o umiestnení stavby, ak jej stavebníkom bude vyšší územný celok," píše sa v schválenom návrhu.


Trump sa opäť stretne s Putinom, rokovať budú o Severnej Kórei

Obaja lídri sa naposledy videli osobne v júli. Rokovali v priateľskom duchu a nečakane dlho.

MOSKVA. Prezidenti USA a Ruska, Donald Trump a Vladimir Putin, sa po dlhšom čase opäť stretnú v piatok. Tentoraz počas summitu združenia krajín Ázijsko-tichomorskej hospodárskej spolupráce (APEC) vo Vietname. Informovali o tom vo štvrtok ruské tlačové agentúry s odvolaním sa na poradcu ruského prezidenta Jurija Ušakova. "Práve teraz sa dohaduje presný čas schôdzky. Bude to 10. (novembra)," povedal Ušakov novinárom. Akýkoľvek kontakt prezidentov Ruska a USA má veľký význam pre všetky záležitosti medzinárodnej politiky, uviedol minulý týždeň hovorca Kremľa Dmitrij Peskov. Trump nedávno vyhlásil, že s Putinom by počas summitu APEC vo Vietname chcel rokovať o Severnej Kórei, Sýrii a Ukrajine. Trump sa stretol s Putinom prvýkrát osobne v júli na summite G20 v nemeckom Hamburgu. Stretnutie trvalo nečakane dlho, až viac ako dve hodiny. Podľa oboch delegácií sa nieslo v priateľskom duchu, aj keď Trump vtedy údajne otvoril aj tému údajného zasashovania Ruska do amerických prezidentských volieb.


Saakašvili sa chce opäť pokúsiť o návrat na Ukrajinu

Ukrajinské úrady potvrdili, že bývalému gubernátorovi Odeskej oblasti neumožnia vstup.

KYJEV. Ukrajinské úrady vo štvrtok potvrdili, že bývalému gubernátorovi Odeskej oblasti Michailovi Saakašvilimu neumožnia vstup na územie Ukrajiny. Saakašvili avizoval, že na 1. apríla má kúpenú letenku do Kyjeva. Ukrajinský minister vnútra Arsen Avakov však vo štvrtok v televíznej diskusii rozhodne vylúčil návrat bývalého gruzínskeho prezidenta Gruzínska na Ukrajinu. "Je to PR za tristo dolárov na 1. apríl. Rozhodol sa, že si takto kúpi čas na vašom kanále," vyhlásil Avakov. Dodal, že Saakašvili "ani nenastúpi do lietadla", pretože "má zákaz vstupu na územie Ukrajiny". Hovorca ukrajinskej štátnej pohraničnej služby Oleh Sloboďan tiež uviedol, že ukrajinská pohraničná stráž nedovolí Saakašvilimu, aby vstúpil na územie štátu. Vysvetlil, že "táto osoba nie je občanom Ukrajiny a neexistujú dôvody na jej vstup na Ukrajinu do roku 2021." Saakašvili žil na Ukrajine od roku 2015, pričom istý čas pôsobil aj ako gubernátor Odeskej oblasti. Do tejto funkcie ho vymenoval prezident Petro Porošenko s tým, že jeho hlavnou úlohou má byť boj proti korupcii. Neskôr, keď bývalý gruzínsky prezident začal upozorňovať aj na údajnú korupciu na najvyšších miestach v krajine, sa títo dvaja politici postavili proti sebe a Saakašvilimu koncom júla 2017 odobrali ukrajinské občianstvo. Aktuálne je tak človekom bez občianstva, keďže toho gruzínskeho ho v jeho bývalej vlasti v roku 2015 zbavili. Po svojom vyhostení z Ukrajiny Saakašvili už viackrát deklaroval, že sa bude aj naďalej pokúšať o návrat. Pri úspešnom pokuse o návrat v septembri 2017 ho podporila aj ukrajinská expremiérka Julija Tymošenková, ktorá sa v nadchádzajúcich voľbách uchádza o prezidentský úrad - podobne ako Porošenko. Po tomto pokuse bol Saakašvili vo februári 2018 v Kyjeve zadržaný a potom opäť vyhostený do Poľska. Rozhodnutie ukrajinskej pohraničnej služby, ktorá mu do roku 2021 zakázal vstúpiť na územie Ukrajiny, stále platí. Saakašvili - líder ukrajinského Hnutia nových síl - však nedávno na jednom z ukrajinských televíznych kanálov vyhlásil, že 1. apríla pricestuje do Kyjeva. Na potvrdenie svojich slov ukázal na kameru aj elektronickú letenku. Súčasne vyjadril presvedčenie, že Petro Porošenko neprejde do druhého kola prezidentských volieb a preto "žiaden pohraničník nebude plniť" Porošenkov rozkaz nepustiť Saakašviliho na Ukrajinu. Michail Saakašvili bol na Ukrajine dlhší čas jedným z najobľúbenejších politikov a istý čas sa o ňom špekulovalo aj ako o budúcom ukrajinskom prezidentovi.


DOBRÉ RÁNO ŠPECIÁLZ Matúša Matia: Nechcela som, aby sa to moji rodičia dozvedeli z iného zdroja

Ako zmenu rodu prijali rodičia? Ako kamaráti? A ako krajina?

Vecí, ktoré nepoznáme, sa bojíme. A keď sa bojíme, nevieme sa dobre, správne a rozumne rozhodovať. Najviac sa bojíme iného, nepoznaného, ktoré voláme čudné a nenormálne. A pritom ľudia sú v jadre všetci rovnakí – dobrí aj zlí, slušní aj neslušní. Špeciálne vydanie podcastu Dobré ráno je našou malou snahou o väčšiu toleranciu. Tomáš Prokopčák sa rozprával s Matiou Lenickou, známejšou ako hudobná producentka a dídžejka B-complex. Pre Android telefóny zvoľte: RSS | SoundCloud | Stitcher | Pocket Casts Ak máte iPhone, kliknite na tlačidlo nižšie alebo na odkaz: Apple podcasty  Pridajte sa do facebookovej skupiny Podcastový klub denníka SME. Môžete v nej diskutovať s tvorcami jednotlivých dielov a pomôcť nám s nápadmi na rôzne zlepšenia a úpravy.


Kaliňák: Faktúry za lety sme neposielali prezidentskej kancelárii, ale firme KTAG

Minister povedal, že je pripravený opäť vystaviť faktúry za jeho lety.

BRATISLAVA. Premiér Robert Fico (Smer) si za svoje súkromné lety vrtuľníkom zaplatil. Novinárom to povedal minister vnútra Robert Kaliňák (Smer), ktorý kritizuje prezidenta SR Andreja Kisku za neplatenie faktúr za súkromné lety vládnym špeciálom domov do Popradu. "Tie, čo neboli pracovné, tie boli platené," povedal o premiérových súkromných letoch Kaliňák. Zopakoval, že prezident Kiska faktúry neplatil, preto mu ich ministerstvo vnútra prestalo vystavovať. Dnes nevie faktúry predložiť, lebo sú stornované. Kaliňák tvrdí, že ak je záujem ich vystaviť opäť, urobia to. Zopakoval, že faktúry neposielali na adresu Kancelárie prezidenta SR, lebo išlo o súkromné lety. Mala by ich preto mať firma KTAG. "Faktúry sme neposielali na kanceláriu, to je zbytočné, zas to zaplatí štát. Má to zaplatiť ten, kto to použil na súkromné účely," povedal Kaliňák. Na otázku, či faktúry dostala firma KTAG povedal, že asi áno. Kauza prezidentových letov do Popradu sa ťahá už niekoľko mesiacov. Medzi predstaviteľmi vládneho Smeru a prezidentom vládne napätie ohľadom týchto letov, na ktoré hlava štátu v minulosti využívala štátnu letku. Kiska tvrdí, že Kaliňák mu to sám ponúkol. Minister oponuje, že ponuka sa týkala iba pracovných letov, načo Kancelária prezidenta SR reagovala, že v prípade hlavy štátu neexistuje rozdiel medzi služobnou a súkromnou cestou. Premiér Robert Fico (Smer-SD) Kisku listom vyzval, aby za tieto lety uhradil takmer milión eur. Kaliňák pred pár dňami povedal, že je pripravený prezidentovi opäť vystaviť faktúry za jeho lety domov do Popradu. Uviedol to v reakcii na to, že Kancelária prezidenta SR poprela jeho informáciu, že v minulosti dostávala faktúry za tieto lety, ale ich neuhrádzala. Kaliňák zároveň potvrdil svoje nedávne vyhlásenie, že prezidentovi pošle faktúru za čistenie interiéru štátneho lietadla, ktoré sa vrátilo z prezidentovej cesty do Mexika celé ovracané. Odmietol reakciu prezidentskej kancelárie, že je ľudsky úbohé vysmievať sa ľuďom za to, ak im je v lietadle nevoľno. "Ja sa k tomu nechcem vracať, myslím si, že oni veľmi dobre vedia, aký žúr tam bol na tej palube, a že teda to nesúviselo s tým, že niekto sa bál lietania, alebo boli turbulencie. To je trápna obrana," uviedol Robert Kaliňák.


Bývalý majster sveta formuly 1 chce kúpiť skrachovaný Air Berlin

O prevzatie aeroliniek má záujem viacero spoločností.

VIEDEŇ. Bývalý majster sveta formuly 1 Niki Lauda chce spolu s nemeckými aerolinkami Condor ponúknuť za časť skrachovanej leteckej spoločnosti Air Berlin asi 100 miliónov eur. Povedal to vo štvrtok rakúskej rozhlasovej stanici ORF. Záležať bude podľa neho na konkrétnych podmienkach. Majiteľom spoločnosti Condor je cestovná kancelária Thomas Cook. O prevzatie insolventných nemeckých aeroliniek Air Berlin sa zaujíma aj najväčší nemecký vlajkový letecký prepravca Lufthansa, považovaný za favorita súťaže, čínska spoločnosť LinkGlobal Logistics, nemecký investor Hans Rudolf Wöhrl, podnikateľ Alexander Skora alebo írska nízkonákladová letecká spoločnosť Ryanair. Záujemcovia môžu ponuky podávať už len do piatka 15. septembra. Lauda vo štvrtok opäť varoval pred vplyvom Lufthansy, ktorá je vlastníkom rakúskej leteckej spoločnosti Austrian, poznamenala agentúra APA.


Zápas Slovenska proti Nemecku sledoval rekordný počet televíznych divákov

BRATISLAVA. Slovenským volejbalovým reprezentantkám, ktoré aktuálne bojujú na majstrovstvách Európy, sa darí nielen na palubovke, ale aj na televíznych obrazovkách. Ich utorňajší duel v D-skupine v Bratislave s Nemeckom (1:3) si pozrelo takmer 200-tisíc divákov. Ide tak o najsledovanejší zápas volejbalistiek vo vysielaní RTVS v histórii peoplemetrov. Sledovanosť zápasov rástla spolu s výkonmi volejbalistiek, ktoré si tromi víťazstvami zabezpečili historický úspech - postup do osemfinále európskeho šampionátu. Kým ich prvý zápas so Španielskom videlo na televíznych obrazovkách 94-tisíc divákov, utorňajší duel s nemeckými reprezentantkami si pozrelo až 198-tisíc divákov s podielom na trhu v skupine 12+ 10,9 percenta. V nasledovanejšej minúte malo Dvojku zapnutú 295-tisíc divákov. "Sme veľmi radi, že úspešné a najmä emotívne ťaženie našich dievčat si našlo odozvu aj u televíznych divákov. Veríme, že tímové výkony slovenských volejbalistiek prilákajú na štadión a k obrazovkám ešte viac priaznivcov, ako doteraz. Odozva už teraz úžasnej púte turnajom je dôkazom, že vrcholné podujatia s účasťou slovenských športovcov patria do vysielania RTVS," uviedol v tlačovej správe tímlíder RTVS pre priame prenosy Pavol Gašpar. Záujem divákov o zápasy slovenských volejbalistiek na ME postupne rástol. Zatiaľ čo duel Slovensko - Španielsko sledovalo na televíznych obrazovkách 94-tisícdivákov, sobotňajší duel so Švajčiarskom si zaplo 103-tisíc divákov. Tretí víťazný zápas s Bieloruskom z bratislavského zimného štadióna videlo 147-tisíc divákov. Súboj o priebežné prvé miesto v skupine s volejbalistkami Nemecka si v utorok pozrelo 198-tisíc divákov. RTVS pripravuje priame prenosy aj z ďalších zápasov slovenských volejbalistiek na ME, už vo štvrtok sa zverenky Marca Fenoglia stretnú v záverečnom skupinovom zápase s výberom Ruska (prenos od 15.20 h.).


PODCAST DOBRÉ RÁNOMimoriadny podcast: Fico ťahá Smer do mečiarovskej trajektórie a trpíme všetci

Minúta po minúte

Mimoriadny podcast

Stĺpček šéfredaktoky

Komentár Tkačenka

Nezvolili nikoho

Rozhovor

Podcast

Smer a SNS zablokovali voľbu ústavných sudcov. Opozícia spolu s Mostom-Híd nakoniec nezvolila žiadneho z kandidátov. Necelé dve hodiny pred hlasovaním si zvolal tlačovku Robert Fico, ktorý oznámil, že sa vzdáva kandidatúry a svojmu partnerovi hrozil vypovedaním koaličnej zmluvy. Čo sa dnes udialo v parlamente? Bude nefunkčný súd? Rozpadne sa koalícia? A prečo toto všetko vlastne vzniklo? Zuzana Kovačič Hanzelová sa rozprávala so šéfredaktorkou SME Beatou Balogovou. Podcast Dobré ráno vzniká vďaka práci našich kolegov, reportérov a editorov v denníku SME. Ak chcete podporiť hľadanie faktov a pravdy, najľahšie to urobíte kúpou predplatného SME na sme.sk/podcast. Všetky podcasty SME nájdete na linku podcasty.sme.sk. SME každý pracovný deň ráno vydáva denný spravodajský podcast Dobré ráno, ktorý ponúka prehľad najdôležitejších správ dňa. Zoom je týždenný vedecký podcast denníka SME a Rádia_FM. Každý týždeň správy zo sveta vedy, vedeckých osobností a ďalších objavov. Klik je týždenný podcast, komentovaný prehľad technologických správ, o udalostiach, ktoré sa udiali vo svete IT, médií a sociálnych sietí. Vychádza každú sobotu. Index je týždenný podcast denníka SME o ekonomike a podnikaní na Slovensku a vo svete. Prehľad dôležitých správ a zaujímavé rozhovory s podnikateľmi, analytikmi a ďalšími hosťami. Vychádza každý štvrtok Za volantom je podcast o autách a automobilovom priemysle - novinky, správy, testy automobilov aj situácie z ciest. Vychádza každý piatok. Podcast Tech_FM, ktorý vzniká v spolupráci s Rádio_FM, sa venuje dvom vedeckým alebo technologickým správam týždňa. Podcast Dejiny vzniká v spolupráci s magazínom Historická revue. Moderuje ho Jaro Valent a vychádza každú nedeľu. Všesvet je cestovateľský podcast, ktorý moderujú Naďa Hubočan a Tina Hamárová. Vychádza každý utorok. Diskutovať o podcastoch môžete s nami vo facebookovej skupine: Podcastový klub denníka SME. Nových členov schvaľujeme zvyčajne pár minút po prihlásení. Ak máte záujem o reklamný spot v podcastoch alebo inú spoluprácu, napíšte nám na podcasty@ sme.sk, pošleme vám cenovú ponuku.


Harabina pre jeho stranu preveruje Najvyšší súd

Podľa novely zákona sudca nemôže byť na kandidačnej listine politickej strany alebo hnutia.

BRATISLAVA. Sudcovská rada Najvyššieho súdu Slovenskej republiky preveruje, či je politická strana Vlasť už oficiálne zaregistrovaná a či je ako jej štatutárny orgán zapísaný Štefan Harabin. Skúma tiež, či je Harabin registrovaný ako volebný líder kandidátky tejto politickej strany. Pre agentúru SITA to uviedla hovorkyňa Najvyššieho súdu Alexandra Važanová s tým, že sudcovská rada si vyžiadala oficiálnu informáciu od ministerstva vnútra v súvislosti s Harabinovým vystúpením v relácii televízie TA3 V politike dňa 13. októbra 2019. Na Ministerstve spravodlivosti Slovenskej republiky sa rada informovala, či Harabin požiadal o prerušenie výkonu funkcie sudcu. „Po doručení a oboznámení sa s vyžiadanými informáciami bude sudcovská rada ďalej konať," dodala pre SITA Važanová. Podľa novely zákona o sudcoch a prísediacich má sudca kandidujúci v parlamentných voľbách alebo eurovoľbách prísť o funkciu sudcu. Sudcovia tak nebudú môcť figurovať na kandidačnej listine politickej strany alebo hnutia. Zákon dostal označenie Lex Harabin. Na facebookovom profile Štefana Harabina a jeho strany Vlasť sa začiatkom týždňa objavilo niekoľko politických príspevkov. Agentúra SITA sa u najvyššieho súdu zaujímala, či sudca vyvíja svoje politické aktivity počas pracovnej doby. NS SR informoval, že si Harabin aktuálne čerpá dovolenku. O tom, že Harabin vstupuje do vrcholovej politiky informoval na brífingu 1. októbra. Vyhlásil, že v najbližších parlamentných voľbách bude kandidovať ako líder strany Vlasť. Sudca kandidoval neúspešne aj v tohtoročných prezidentských voľbách.


Ambulancie v Zdravite sa dohodli s VšZP, zmluvy podpíšu

Ambulancie majú byť finančne aj personálne poddimenzované.

BRATISLAVA.Približne 2000 ambulancií združených v organizácii Zdravita, ktoré najprv odmietli podpísať dodatky k zmluvám, sa so štátnou Všeobecnou zdravotnou poisťovňou (VšZP) napokon dohodli. Zdravita vo štvrtok oznámila, že dodatky podpíše. "Je však nutné zdôrazniť, že dodatky podpisujeme len do 30. septembra 2017. Dôvodom je očakávané navýšenie zdrojov do zdravotníctva, a tým aj možnosti úprav cenových podmienok," uviedol generálny riaditeľ Zdravita Marián Šóth. Zároveň však upozornil, že dodatočné zdroje majú ísť mimo ambulantného sektora. Pripomína preto, že ten je finančne aj personálne poddimenzovaný a potrebuje akútne riešenie. Zdravita koncom júna informovala, že dodatky k zmluvám ambulancie nepodpíšu. Nepáčilo sa im, že v niektorých prípadoch nezodpovedali pôvodnej dohode s VšZP. Následne sa podľa Šótha začali rokovania. "Výsledkom rokovania a intenzívnej komunikácie je akceptácia pripomienok Zdravity poisťovňou, na základe čoho pristupujeme k podpísaniu dodatkov k zmluvám za všetkých členov Zdravity," uzavrel Šóth.


Pápež kritizoval migračnú politiku EÚ, záchytné centrá prirovnal ku koncentrákom

František ocenil štedrosť krajín čeliacich prílevu migrantov v prvej línii.

RÍM. Pápež František v sobotu vyčítal Európe, že pácha "samovraždu", keď zatvára svoje hranice pred prichádzajúcimi migrantmi, a odsúdil podmienky v zariadeniach, kde sú tieto osoby zadržiavané. "Je pravda, že sme civilizácia, ktorá prestala plodiť deti, ale zároveň zatvárame dvere pred migrantmi. Toto sa nazýva samovražda," povedal po odslúžení omše v centre Ríma. František ocenil "štedrosť" krajín čeliacich prílevu migrantov v prvej línii, ako sú Taliansko a Grécko, a skritizoval "medzinárodné dohody", ktoré bránia prerozdeleniu migrantov po celej Európe. Vyjadril tiež nádej, že podobne ako ostrovy Lampedusa či Lesbos, kde sa migranti vyloďujú, budú štedré aj severnejšie regióny. "Ak by každá obec v Taliansku prijala dvoch migrantov, dvoch, bolo by miesto pre všetkých," povedal pápež. František viedol v sobotu špeciálnu omšu na riečnom ostrove v centre Ríma, venovanú spomienke na novodobých kresťanských mučeníkov. Vo svojej kázni sa odklonil od pripraveného textu, pričom hovoril o stretnutí s istým utečencom a jeho troma deťmi počas vlaňajšej návštevy záchytného tábora na gréckom ostrove Lesbos. Tento muž vtedy povedal pápežovi, že je moslim a jeho manželka bola kresťanka, priamo pred jeho očami ju však zavraždili "teroristi", keď odmietla odhodiť svoj kríž. Podľa Františka sú takíto utečenci zadržiavaní v zariadeniach, ktoré sú vzhľadom na preplnenosť "koncentračnými tábormi". Počas omše v rímskej Bazilike sv. Bartolomeja mal pápež na sebe štólu patriacu pôvodne Raghídovi Azízovi Kannímu, chaldejskému kňazovi z irackého Mósulu, ktorý bol v roku 2007 zavraždený. Novodobých mučeníkov, akým je Kanní, označil za "živú krv cirkvi". Pred pápežovou kázňou sa prihovorili prítomným veriacim aj priatelia a príbuzní zavraždených kresťanov vrátane sestry katolíckeho kňaza Jacqua Hamela, ktorý zahynul vlani vo veku 86 rokov pri útoku moslimských extrémistov vo Francúzsku.


Británia očakáva, že ekonomika krajiny sa v najbližších rokoch spomalí

Úrad pre rozpočtovú zodpovednosť zverejnil prognózy na najbližšie roky.

LONDÝN. Ekonomika Veľkej Británie sa v nasledujúcich rokoch spomalí. Vyplýva to z prognózy britského Úradu pre rozpočtovú zodpovednosť zverejnenej v stredu v súvislosti s predstavením rozpočtu krajiny. Úrad odhaduje, že hospodárstvo krajiny v tomto roku posilní o 1,5 percenta, v budúcom roku už len o 1,4 percenta a v rokoch 2019 a 2020 sa rast britskej ekonomiky ešte viac spomalí, a to na úroveň 1,3 percenta ročne. Britský minister financií Philip Hammond v stredu načrtol opatrné plány, keďže spomaľujúca sa ekonomika a pretrvávajúci deficit verejných financií znamenajú, že krajina má iba málo peňazí na zvýšenie verejných výdavkov. Hammond navrhol vyčlenenie 3 mld. libier (GBP) v priebehu dvoch rokov na prípravu na brexit, a tiež na úľavy pre tých, ktorí prvýkrát kupujú dom, ale inak sa vyhol veľkým iniciatívam. Úrad pre rozpočtovú zodpovednosť zároveň upozornil, že zhorší aj prognózu vývoja produktivity v najbližších piatich rokoch. Očakáva sa, že to bude znamenať nižšie daňové príjmy.(1 EUR = 0,88810 GBP)


Návrh na štvortisícový príspevok za sťahovanie za prácou posunuli do druhého čítania

Novelou sa majú zjednodušiť aj podmienky pre zamestnávanie ľudí z tretích krajín.

BRATISLAVA. Zvýšenie záujmu ľudí vycestovať za prácou, či zjednodušenie podmienok zamestnávania ľudí z tretích krajín. Toto sú zmeny, ktoré má priniesť novela zákona o službách zamestnanosti, ktorú v piatok parlament posunul do druhého čítania. Do parlamentu je predložila trojica poslancov vládneho Smeru-SD Martin Glváč, Ľubomír Petrák a Ján Podmanický. Navrhujú v nej zvýšiť viaceré príspevky na podporu mobility za prácou, ako aj zaviesť nový príspevok na presťahovanie. Opatrenia sú súčasťou vládneho sociálneho balíčka. Príspevok na dochádzku za prácou má stúpnuť zo 135 eur na 200 eur, príspevok na podporu mobility za prácou bol maximálne v súčasnosti do 250 eur, po novom sa má upraviť do hranice 400 eur, ak pôjde o manželský pár, tak má byť 600 eur. Zároveň sa pri ňom skráti podmienka týkajúca sa vzdialenosti zo 70 kilometrov na 50 km. Právnou normou sa má umožniť poskytovanie príspevku na dochádzku za prácou bez ohľadu na vymedzenie spôsobu dopravy do zamestnania, a to vypustením obmedzenia dochádzania za prácou len hromadnými dopravnými prostriedkami. Vypustiť sa má aj obmedzenie poskytovania príspevku na dochádzku za prácou v rámci jednej obce a predĺžiť obdobie poskytovania príspevku pre znevýhodnených uchádzačov o zamestnanie, obdobne ako pri poskytovaní príspevku na podporu mobility za prácou. Novelou sa má zaviesť aj úplne nový príspevok na presťahovanie sa za prácou, ktorý má byť v maximálnej výške 4000 eur, v prípade manželov má príspevok dosiahnuť 6000 eur. Jeho poberatelia však budú musieť preukázať vynaložené náklady. Zjednodušiť sa majú aj podmienky pre zamestnávanie ľudí z tretích krajín. Dôvodom je nedostatok kvalifikovanej pracovnej sily. Týkať sa to má okresov, kde je miera evidovanej nezamestnanosti nižšia ako 5 percent. Zamestnávatelia však budú mať povinnosť zabezpečiť primerané ubytovanie pre vysielaných zamestnancov, ako aj povinnosť doložiť príslušné doklady preukazujúcich ich vyslanie. Zamestnávateľ však bude môcť zamestnať občana z tretej krajiny len v prípade, že za posledné dva roky neporušil zákaz nelegálneho zamestnávania. Zoznam zamestnaní, v ktorých pretrváva nedostatok ľudí, má stanoviť komisia na tripartitnej úrovni. "S cieľom zrýchlenia procesu pri vydávaní jednotných povolení vo všeobecnosti sa navrhuje skrátenie obdobia pre nahlasovanie voľných pracovných miest za účelom posúdenia situácie na trhu práce z 30 na 20 kalendárnych dní," priblížil poslanec Petrák. Počet takýchto ľudí u daného zamestnávateľa však bude môcť byť najviac 30 percent z celkového počtu zamestnancov. Novelou sa má zabezpečiť pre zamestnancov z tretích krajín aj vhodné ubytovanie. Zmeny majú stáť približne 2,86 milióna eur v budúcom roku. Financované budú z Operačného programu Ľudské zdroje, spolufinancovanie zo štátneho rozpočtu má dosiahnuť 428.893 eur. Nový príspevok by sa však nemal týkať veľkého počtu ľudí. Využiť by ho malo podľa odhadov 75 ľudí, príspevok na podporu mobility za prácou by sa mal dotknúť 913 ľudí a príspevok na dochádzku za prácou by mohlo využiť 5367.


Británia zostane blízkym partnerom aj po brexite, vyhlásil Lajčák

Lajčák očakáva, že rokovania o vystúpení Veľkej Británie z Únie budú konštruktívne.

BRATISLAVA. Veľká Británia aj po odchode z Únie zostane jedným z našich najbližších politických, bezpečnostných aj obchodných partnerov. Povedal to v piatok minister zahraničných vecí Miroslav Lajčák (nominant Smeru), ktorý sa stretol s britským ministrom pre brexit Davidom Davisom. Podľa Lajčáka aj po odchode Británie zostávame spojencami a susedmi, ktorí zdieľajú jeden geopolitický, bezpečnostný a ekonomický priestor. „Je tak naším spoločným záujmom i naďalej spoločne napomáhať prosperite a bezpečnosti Európy,“ deklaroval. Hlavnými témami stretnutia politikov boli postupnosť krokov, ktoré plánuje Londýn v súvislosti so svojím odchodom z Únie, ale aj minimalizácia negatívnych dopadov brexitu na občanov Únie žijúcich a pracujúcich vo Veľkej Británii, a to vrátane občanov Slovenska. Davis informoval o predstavách a plánoch vlády v Londýne o ďalšom usporiadaní vzťahov s Úniou po aktivovaní článku 50 Lisabonskej zmluvy, ku ktorému by malo dôjsť pravdepodobne koncom tohto mesiaca. Lajčák vyslovil očakávanie, že rokovania o vystúpení Veľkej Británie z Únie budú konštruktívne a pragmatické a povedú k urýchlenej dohode, ako aj to, že práva občanov Únie budú na britských ostrovoch naďalej garantované. "Zastávame názor, že rokovania by mali prebiehať výlučne medzi Úniou a Veľkou Britániou a nie na individuálnej úrovni medzi Londýnom a jednotlivými členskými štátmi. Naším záujmom je zachovať jednotu Únie. Po vašom odchode z Únie budú mať naše vzájomné vzťahy pochopiteľne odlišný základ," dodal Lajčák.


Cyklisti zdolali takmer 4000 výškových metrov, Sagan sa udržal s najlepšími (fotogaléria)

Online prenos

Fotogaléria

Video

Reakcia Sagana

Van Garderen skončil

Profil etapy

Priebežné výsledky

Pozrite si fotogalériu z 8. etapy Tour de France 2019.

BRATISLAVA. Cyklisti na Tour de France 2019 absolvovali náročnú ôsmu etapu. Na trase z Mâconu do Saint-Étienne museli zdolať sedem kategorizovaných stúpaní a prevýšenie dokopy takmer 4000 metrov. Víťazom etapy sa stal Belgičan Thomas De Gendt, ktorý strávil celý deň v úniku. Slovenský pretekár Peter Sagan sa aj napriek náročnému profilu dokázal udržať medzi najlepšími a obsadil piate miesto. Pozrite si najlepšie momenty 8. etapy na Tour de France 2019 na fotografiách svetových agentúr.


Talianski hasiči bojujú s lesnými požiarmi

Požiar pri Puglii si vyžiadal jedného mŕtveho.

RÍM. Hasiči v južnom Taliansku na viacerých miestach bojujú s lesnými požiarmi. Jeden z nich, pri Puglii, si vyžiadal aj jedného mŕtveho. Hasiči v sobotu informovali, že tri lietadlá nasadili na hasenie požiaru v Tortoli na Sardínii, kde tiež museli evakuovať pláž a niekoľko domov. Hasičské lietadlá pomáhajú aj s požiarom lesa v Puglii, neďaleko pláže a chráneného parku. Práve tam našli zhorené pozostatky.


Zisk rakúskych oceliarní klesol takmer o polovicu

Hovorilo sa o protekcionizme vo svete, novom testovaní emisií a suchom lete.

VIEDEŇ. Rakúska oceliarska spoločnosť Voestalpine oznámila za druhý štvrťrok obchodného roka 2018/2019 pokles čistého zisku takmer o 50 percent. Jedným z dôvodov je podľa firmy rastúci protekcionizmus vo svete. Zisk Voestalpine za obdobie od júla do konca septembra dosiahol 91 miliónov eur. V porovnaní s rovnakým obdobím minulého obchodného roka to znamená pokles o 46 percent. V porovnaní s 1. kvartálom 2018/2019 to znamená ešte prudší pokles, keď v období od apríla do konca júna dosiahol čistý zisk 224 miliónov eur. Medziročne to predstavovalo rast o 2,7 percent. S poklesom zisku za ostatný štvrťrok analytici počítali. Firma totiž na očakávané nepriaznivé výsledky upozorňovala už koncom októbra. Ako uviedol výkonný riaditeľ spoločnosti Wolfgang Eder, výsledky za druhý kvartál a v dôsledku toho slabšie výsledky aj za celý prvý polrok odrážajú na jednej strane počiatočný vplyv rastúceho protekcionizmu vo svete a na druhej interné jednorazové vplyvy. V rámci stredajšieho zverejnenia výsledkov firma nemenovala priamo amerického prezidenta Donalda Trumpa, keď poukázala na "deformovanie medzinárodného obchodu", ale už pred časom uviedla, že Trumpove dovozné clá na oceľ a hliník ju prinútili prehodnotiť investície v Spojených štátoch. Okrem problému protekcionizmu Voestalpine ako ďalšiu z príčin poklesu zisku uviedla "zhoršenie vývoja v európskom automobilovom sektore". V tomto smere poukázala na zavedenie novej metodiky testovania emisií, ktorá v Európskej únii vstúpila do platnosti od septembra. K tomu sa pridali logistické problémy, dodala spoločnosť. Tie spôsobilo extrémne sucho v letných mesiacoch, ktoré skomplikovalo možnosti lodnej prepravy.


Chcete vyzerať atraktívnejšie? Mali by ste sa vyspať

Vedci oficiálne potvrdili, že dostatok spánku súvisí s tým, ako pôsobí náš výzor na ostatných.

Každý laik vie, že krása a spánok spolu súvisia. Po osemhodinovom nerušenom spánku vyzeráme ráno sviežejšie, oddýchnutejšie, krajšie. A funguje to aj naopak – keď sa nevyspíme dostatočne, ráno bojujeme s kruhmi pod očami, opuchmi a celkovou únavou, ktorá sa odráža aj na tvári. Teraz však hypotézu, že spánok zvyšuje atraktivitu, potvrdila už aj veda. Zo švédskej štúdie, ktorá vyšla v Royal Society Open Science Journal, vyplýva, že aj dve noci slabého spánku po sebe stačia na to, aby sme ostatným ľuďom pripadali menej príťažliví. Výskumníci pracovali s 25 výlučne ženskými účastníčkami štúdie vo veku od 18 do 47 rokov. Ich úlohou bolo počas dvoch po sebe idúcich nocí si poriadne oddýchnuť a o týždeň neskôr urobiť pravý opak – spať dve noci po sebe iba štyri hodiny. Po každom z týchto pokusov dobrovoľníkov odfotili bez mejkapu. Následne nechali 122 náhodných mužov a žien zhodnotiť, akú mieru atraktivity, zdravia, vyčerpanosti a dôveryhodnosti by im prisúdili. Ukázalo sa, že noc bez kvalitného spánku hrá veľkú úlohu v tom, ako nás okolie vníma a môže mať dopad aj na náš spoločenský život. Ľudia zobrazení na fotografiách po dvoch nociach nedostatočného spánku pripadali nezávislým pozorovateľom ako menej dôveryhodní, menej atraktívni, menej zdraví a mali menšiu chuť sa s nimi socializovať. Tieto výsledky podľa vedcov poukazujú na prirodzené ľudské inštinkty, pri ktorých sa dištancujeme od menej zdravých jedincov. „Akútna spánková deprivácia a unavený výzor sú vnímané druhými ľuďmi v spojení s nízkou príťažlivosťou a zdravím. Z toho vyplýva, že človek sa vyhýba kontaktu s takou osobou, aby strategicky zredukoval zdravotné riziko,“ hovoria v štúdii. 1. Postarajte sa o pokožku Pred spaním sa nezabudnite odlíčiť a dobre vyčistiť pokožku na tvári, aby sa v nej neusádzali nečistoty. Na noc použite tiež vhodný krém, ktorý ju bude hydratovať a dodá jej dostatok vitamínov a regeneračných látok. 2. Upokojte myseľ Pár hodín predtým, než si ľahnete do postele, sa snažte upokojiť svoje myšlienky, prípadne meditovať. Nepracujte, nepremýšľajte nad tým, čo všetko stresujúce vás čaká na druhý deň, uvoľnite sa. Nepozerajte do mobilu či notebooku. 3. Žiadne svetlo a hluk Pôsobením tmy sa začína v ľudskom tele vyplavovať hormón melatonín. Ten pomáha regulovať spánkový cyklus a od jeho množstva závisí aj dĺžka a intenzita spánku. Posnažte sa preto v noci čo najviac obmedziť svetlo z ulice, vedľajších miestností či zo zapnutých spotrebičov. Dôležité je tiež spať v tichom prostredí, v ktorom vás nerušia zvuky z ulice či hluční susedia. Ak sa nedá inak, použite štuple do uší. 4. Vyvetrajte miestnosť Doprajte si pred zaspaním čerstvý vzduch a prípadne znížte v miestnosti teplotu, ak je v nej príliš horúco. Ideálna teplota počas spánku je 18 stupňov. 5. Nejedzte pred spaním a nepite alkohol Vynechajte tesne pred spánkom veľké porcie jedál, nie nadarmo sa predsa hovorí, že človek má potom ťažké sny. Nechoďte však spať úplne hladní. Takisto nepite alkohol aspoň tri hodiny pred spaním, doprajte si radšej dostatok čistej vody. 6. Dajte si kúpeľ Máte so zaspávaním ťažkosti a nie a nie sa ľahko ponoriť do ríše snov? Dajte si pred spaním horúci kúpeľ, ktorý vás zrelaxuje a zároveň vám stúpne telesná teplota. Keď vám po vyjdení z vane opäť klesne, začnete sa cítiť viac ospalí. 7. Dostatok spánku a presnosť Odporúča sa chodiť spať (a aj vstávať) vždy v rovnakom čase, váš mozog a telo sa tak lepšie nastavia na pravidelný spánkový rytmus. Zároveň si vytvorte také rituály, aby ste mali spánku dostatok, teda zhruba osem hodín.


Slovan v úvodnom šlágri novej sezóny vyhral na ľade Košíc

Choreo i nadávky

Online prenos

Chovan burcoval

Drahé lístky

Góly: 56. Chovan (Slovák) - 11. Štajnoch (Meszároš, Abdul), 30. Bondra (Petráš, Urbánek). Rozhodovali: Staňo, Snášel - Gegáň, Stanzel, vylúčení: 7:8 na 2 min., presilovky: 0:1, oslabenia: 0:0, 8340 divákov. HC Košice: Košarišťan - Slovák, Koch, Čížek, Repe, Růžička, Zeleňák, Bučko - Majdan, Chovan, Haščák - Klhůfek, Skokan, Bezúch - Rapáč, Bortňák, Belluš - Milý, Suja, Jokeľ HC Slovan Bratislava: Habal - Bačík, Sersen, Štajnoch, Meszároš, Šedivý, Podlipnik, Hudec - Vandas, Zigo, Abdul - Puliš, Kytnár, Sloboda - Miklík, Kukumberg, Matoušek - Petráš, Urbánek, Bondra KOŠICE. Hokejisti Slovana Bratislava zaznamenali víťazný návrat do Tipsport ligy po siedmich sezónach v KHL. V štvrtkovej predohrávke 1. kola triumfovali na ľade HC Košice 2:1. O góly víťazného tímu sa postarali Martin Štajnoch a Radovan Bondra, za Košičanov znížil na konečných Michal Chovan 1:2. Slovan pôsobil naposledy v najvyššej slovenskej lige v sezóne 2011/12, keď získali titul po finálovej výhre 4:3 na zápasy práve nad Košicami. Zaplnená Steel aréna sledovala od začiatku rýchly hokej s vysokým nasadením a množstvom osobných súbojov. Úvodné minúty patrili herne domácim, tí však nevyužili svoju prvú presilovku a iniciatívu postupne prevzal Slovan. Vylúčenie Rapáča potrestal v 11. minúte Štajnoch, ktorý sa stal prvým ligovým strelcom v sezóne. Košičania sa v prvej tretine ťažko dostávali cez prehustené stredné pásmo a Habala ohrozovali najmä strelami z väčšej vzdialenosti. Druhá časť bola najmä o snahe domácich o vyrovnanie. Hostia sa prezentovali rýchlym korčuľovaním a Košičanom naďalej nedávali veľa priestoru. V 30. minúte hosťujúci Petráš vybojoval puk pri mantineli, obrana Košíc mu venovala priveľa pozornosti a medzi kruhmi upravil osamotený Bondra na 0:2. Domáci mali v druhej časti viacero presiloviek, no neskórovali ani v 35. minúte, keď mali 84-sekundovú početnú výhodu o dvoch hráčov. Nielen v nej hostí viackrát podržal brankár Habal. O vylúčenia nebola núdza ani v tretej časti, naďalej však dominovali defenzívy. V 48. minúte boli domáci blízko kontaktnému gólu, Habalovi však pomohla žŕdka a brankár hostí si následne poradil aj s nebezpečnými pokusmi Chovana a Haščáka. V 56. minúte dostal zápas nový náboj, keď Chovan strelou spoza obrancu prekvapil Habala - 1:2. Košičania sa v závere snažili o vyrovnanie, skúsili aj hru so šiestimi korčuliarmi, ale obrana hostí im už nedovolila skórovať. Peter Draisaitl (tréner HC Košice): "Myslím si, že Slovan dnes hral veľmi skúsene. My sme veľa hrali okolo ich nebezpečného územia, ale nemali sme plán B. Brankár Habal videl každú strelu, často sme nemali pred bránkoviskom žiadneho hráča. S tímom som spokojný. Takéto zápasy ako proti Slovanu sú to, čo potrebujeme, aby sme sa mohli posunúť ďalej." Roman Stantien (tréner HC Slovan Bratislava): "Vstup do súťaže je vždy ťažký. Zápas bol od začiatku do konca vyrovnaný, fantastický výkon predviedol náš brankár a podali sme výborný kolektívny výkon. Chalani perfektne blokovali strely, pomáhali si, čo je veľmi pozitívne."